Gutuna: Soldatak - - Tolosaldeko ataria\nOlatz Peon 2016-01-14 21:00\nAzken osoko bilkuran soldaten inguruan egin ziren aipamenen harira, Olatz Peon alkateak gutun hau idatzi du\nUdalaren jardunean ariketa garrantzitsuenetako bat da urteko udal aurrekontuak onartzea. Hain zuzen ere, Tolosak, 2016koak, joan den abenduan onartu zituen, udal gobernuaren eta oposizioaren arteko adostasunik gabe.\nOposizioak aurrekontuaren gaineko iritzia prentsaurreko batean eman zuen Osoko Bilkura bezperan. Horrek begi bistan uzten du ez zutela inolako gogorik akordiotara iristeko udal gobernuko taldearekin. Pose politikoa besterik ez, desadostasunak azpimarratzeko, serio eztabaidatzeko inolako asmorik gabe.\nUdala osatzen duten alderdi politiko bakoitzak erabakitzen du zein den modurik egokiena gobernu edo oposizio lanak egiteko. Modu eraikitzailean edo guztiz negatiboan; norberak hartzen ditu erabakiak, kontuan hartuz modu batera edo bestera aritzeko dituen arrazoiak. Lan eginez herritarren interesen alde edo, besterik gabe, adierazpen publikoak eginez, hau da, pose politikoak agerpen demagogiko handiekin.\nGobernantza berrian edo politika egiteko beste modu horren barruan hauxe dago: alderdi politiko guztien diskurtsoetan partizipazioa eta gardentasuna. Udalaren azken Osoko Bilkura bezperan EH BILDUren udal taldearen bozeramaileak esan zuen udal politikarien soldatek % 45eko igoera izango zutela. Hori gezur hutsa da. Soldatak aurreko aldiko berdinak dira; ez euro bat gehiago, ez euro bat gutxiago.\nUste dut nire betebeharra eta nire eskubidea dela eskatzea Tolosako udal ordezkariei -kontuan izanik lehen esandakoa, hau da, politika gardena egitearena- herriari egiazko informazioa eman behar zaiola, interes alderdikoi eta demagogikoetatik at. Errespetatu behar den lehenbiziko premisa hauxe da: GEZURRIK EZ ESATEA. Herriaren alde lan egiteko modu horrek erakusten duen gauza bakarra da heldutasun politiko falta.\nOrdezkari publikoen gestioak eraginkorra eta gardena izan behar du; eta, batez ere, EGIAZKOA, manipulazio eta gezurrik gabea.


cvcfondo: Arrateko Igoera 2010\nGaur goizean jokatu da, CD Eibar taldeak antolatuta, Arrateko Igoeraren XIIgarren edizioa, Rolleski Ligaren bigarren atala eta inguruko lasterketen artean tradizio handienekoa. Eguraldi euritsu eta freskoa izan dugu Arrateko aldapa gogorrei aurre egiteko. Eguraldiaren freskotasuna eskertzekoa izan da, ala ere, lanean aritzeko eta asfaltoaren kondizio onei esker bidea ez da espero genuen bezain irristakorra egon.\nLasterketaren txapelak bi familien artean banatu dira, mutiletan Macíastarrek eraman dituzte, Iñigok eta Xabierrek heldu eta gazteen kategorietan eta nesketan Etxeberriatarrek, Haizeak helduetan eta Henarrek gazteetan, guztiak Uharteko taldekoak.\nGure taldeak sei lasterkari eraman ditu, bakoitzak bere mailan lan txukuna eginez, Mikelek aurten behetik aterata egin du aurreneko aldiz eta igoera polita egin ere, forma ederra erakutsiz.\nLigako hurrengo lasterketa Erlaitzen izango dugu, Irungo Mendizaleak elkarteak antolatuta. Aldapa gogorrak han ere, baino oraingoan klasikoan.\nHemen ikusi ditzakezue Arrateko magalean ateratako argazki batzuk, eta sailkapenak gure eskuetara iritsi bezain laster zintzilikatuko ditugu.\nPublicado por .rafa en 21:44\nEtiquetas: Arrate, III Liga Rolleski


Auzitegi Goreneko Lan Arloko Salak langileak abiarazitako kasazio-errekurtsoa aintzat hartu du, eta Andaluziako Justiziako Auzitegi Nagusiaren Lan Arloko Salak (Sevillako egoitza) 2016ko urriaren 27an 2421/2015eko errekurtsoari dagokionez emandako epaia indargabetu eta ezeztatu du.\nJarduera hauetan planteatzen den galdera zera da: ea oporraldiaren eskudiruzko konpentsaziorik ematea egoki den, oporretarako erabakitako datan aldi baterako ezintasun-egoeran dagoenean langilea, lanean berriro hasi gabe ezintasun iraunkor osoa aitortu zaiolako, eta, ordaina badagokio, preskripzio-epearen zenbaketa noiz hasten den, aipatutako kopuruak eskatu ahal izateko.\nHauek dira auziarekin lotutako egitateak: 2012ko abenduaren 14an Gizarte Segurantzako Institutu Nazionalaren ebazpen bidez ezintasun iraunkor osoa onartu ostean, enplegu-emaileak langileari enpresan baja eman zion, eta langileak ez zuen 2010, 2011 eta 2012. urteei zegozkien oporraldiez gozatu, urte horietan aldi baterako ezintasun-egoeran baitzegoen, 2010eko martxoaren 3tik 2010eko martxoaren 19ra eta 2010eko abuztuaren 30etik ezintasun iraunkor osoa aitortu arte.\nErreklamazioa 2013an hasi zen; adiskidetze-ekitaldia maiatzaren 9an izan zen; auzitan eskatutako kopurua, berriz, 3.114,04 eurokoa zen, 2010. urteari, 2011. urteari eta 2012ko urtarrilaren 1etik 2012ko abenduaren 12ra bitarteko epeari zegozkien hartu gabeko oporraldien konpentsazio ekonomiko gisa.\nJerezko Lan Arloko 3. zenbakiko Epaitegiak atzera bota zuen hasiera batean langilearen eskaera, eta horixe egin zuen Andaluziako Auzitegi Nagusiak ere, nahiz eta arrazoi desberdinak erabili horretarako; Lan Arloko Epaitegiaren epaiaren arabera, preskribatu egin zuen kopuru horien ordainketak, Langileen Estatutuaren 59. artikuluan xedatutakoak jasotakoaren ildotik; eta Lan Arloko Salak errekurtsoa ezesteko arrazoi gisa adierazi zuen ez zela egokia konpentsazio ekonomikoaren aitortza, langilea aldi baterako ezintasun-egoeran egon zenez.\nPlanteatutako gai horiek aztertzen ditu Auzitegi Gorenaren 2015eko martxoaren 14ko epaiak, eta Langileen Estatutuaren 38.3 artikuluan xedatzen dena aztertzen du, bai eta auzitegi horren doktrina ere, Europako Batasuneko Justizia Auzitegiaren jurisprudentziarekin bat etortzeari dagokionez; azken hori batez ere bi epaitan oinarritzen da, 2009ko irailaren 10eko epaian eta 2012ko ekainaren 21ekoan, hala jasotzen baitu urteroko oporrengatik konpentsazio ekonomikoa eskatzeko eskubideaz: salbuespenezkoa da, eta eskubide hori in natura eraginkor egiteko ezintasuna dagoenean soilik da egokia, langilearen borondatetik kanpo, betiere; eskubide hori ez da sortzen lan-harremana amaitu arte, eta une horretan hasten da konpentsazioa eskatzeko ekintzarako epea; izan ere, lan-harremana duten bitartean, eta oraindik harreman hori eten ez denean, ezin da eskatu betebehar horren ordezkapena dirutan.\nHortaz, eta doktrina hori kasu honi aplikatuta, erreklamazioa egin duen langileak eskubidea du konpentsazio ekonomikorako; izan ere, Auzitegi Gorenak adierazi duenaren ildotik, langileak ezin izan zituen oporrak hartu ezinbestez, hots, aldi baterako ezintasun-egoeran zegoelako, eta formulatutako ekintzaren epea zenbatzeko dies a quo izango daezintasun iraunkor eta osoa aitortu zaion data; beraz, langileak urtebeteko epea du erreklamazioa egiteko, Langileen Estatutuaren 59.2. artikuluan jasotzen denaren arabera, eta, aztergai dugun kasuan, erreklamazioa epe barruan egin da; beraz, eskatutako konpentsazio ekonomikorako eskubidea aitortu da.\nMutualiako aholkulari juridikoa\nSTS 14 marzo 2019Deskargatu


Angela Davis handiaren bisitaren biharamuna oraindik gorputzean dugu askok. Ikusmira izugarria sortu zuen aurretik, eta ajea maila horretakoa da.\nIturria: Kattalin Miner - Berria\nEgia baita aldaketa bat ekarri duela gurean, esaterako, Davisek batu dituen biltzarretako publikoari begiratuz gero. Izan ere, emakume pila zegoen entzule eta protagonista, nahiz sarri gizonek tentaldiari eutsi ezin eta mikroak hartu dituzten azkar eta aise. Klasikoak finean.\nEmakume asko dena den Davisen bueltan, baina bada detaile bat zeharo harritu nauena eta kontua da beltzik ez dudala inon ikusi. Pentsa genezake ez dagoela beltzik gure artean. Baina egia dena da badagoela beltz feminista, latina feminista, eta mila koloretako emakume feminista pila Euskal Herrian. Are gehiago, emakume arrazializatu feminista eta euskaltzaleak badaudela, kartzela ezagutzen dutenak, eta asko independentistak gainera. Agian ahaztu egin zitzaigun haien ekarpena zein izan zitekeen. Hortaz, dirudienez, Angela gure laguna da bai, baina lagun beltz gutxi dugu akaso, militatzeko, dantzara elkarrekin joateko.\nPentsatu dut izan litekeela beltz hori gurean euskaldun horrekin aldatu dugulako. Alegia, gure belztasuna nazio zapalkuntza eta hizkuntza gutxituarekin ordezkatu dugula. Eta noski, Maria Merçe Marçalen zapalkuntza hirukoitzari jarraiki, zentzu osoko kontua izan daiteke maila batean.\nBaina hala ere ez dakit ni neu ote naizen, baina kontuz ibili behar genukeela uste dut alderaketa horiekin; izan ere, bistaratzen baitzait euskalduna bere horretan oso zuria dela oraindik. Garela. Zuriegia eta europarra beltza eta hegoaldekoa izateak pisu handiegia duen mundu batean. Balio diezagula, hortaz, Davisen bisitaren ajeak geure buruei bistazo bat eman eta gure zuritasuna, gizontasuna eta klase-ertain heterosexualtasuna errebisatzeko behintzat. Eta aurrera.


B Zikloa - Urtean Zehar 2 - 20. domekea - 2018.eko Abuztuaren 19a\nOndo etorriak Eukaristiaren ospakizun honetara!\nSenideok: domekea dala-eta, hemen gagoz barriz ere gure fedea beste anaia-arreba batzuekin batera ospatzeko, gure itxaropena suspertzeko, gure maitasuna barritzeko eta sustatzeko.\nBizitzako egoerak eta ardurak dakarguz Eukaristiara: krisi ekonomikoa eta egoera latzak; herrien arteko aitu-ezinak eta gerrak; gosez hilten diran hainbeste lagun; era guztietako eta osatu ezineko gaisotasunak; alkarrizketarik eza eta ondoren lez bakerik eza gure gizartean eta herrialde askotan....\nJakin badakigu ez gagozala bakarrik. Jainkoak berak konbidatzen gaitu lagunentzat prestatuta daukan mahaira; bere Semearen Gorputza emongo jakun mahaira. Bere mahaitik parte hartuz, bere antzera besteen alde gure bizia emotera deituak izango gara.\nEukaristiak indartu gaizala, maitasunaren indarrez, guztientzat emondako bizitza posible egin daigun.\nTestamentu Zaharreko irakurgai honetan, egile sakratuak, Jakituria, Jainkoa bera lez dala, esango dausku. Berak prestatzen dau otordua eta danok konbidatzen. Jesusen Eukaristia otorduaren aurrerapena da. Gogoeta hau entzuteko prestatzen gara.\nPaulo apostoluak, zuhur bizitzera konbidatzen ditu bere alkarteko kideak; bizitzako arrisku eta tentaldien aurrean, neurritsu jokatzera; une guztietan Jesusen Espirituagaz bat egitera. Gogoeta esanguratsua. Entzun daigun.\nGaur ere Ogi Biziaren katekesiagaz jarraitzen dau ebanjelioak. Jesusek entzuleen eztabaidei erantzuteaz batera, Eukaristiaren sakontasunean murgiltzen gaitu. “Nire haragia jaten eta nire odola edaten dauanak, badauka betiko bizia”, esango dausku. Mezu eder hau onartzeko prestatzen gara, zutunik ALELUIA abestuz.\nJesusen Biziaren Ogiaren bitartez, aurkeztu deiogun Aita-Amari gure otoitz apala eta konfiantzaz betea.\n1.- Eleizeak zintzo eta eten barik aurkeztu deiela Ebanjelioa gizaki guztiei. ESKATU DEIOGUN JAUNARI.\n2.- Aita Santu, gotzain, abade eta laiko konprometituen alde: Eukaristia izan daitela bizi iturri eta ebanjelizatze lanaren ardatz. ESKATU DEIOGUN JAUNARI.\n3.- Bakea gertatu daiten Euskal Herrian, Palestinan, Israelen, Iraken, Sirian…, munduko herrialde guztietan, eta alkarrizketarako eta tolerantziarako bide barriak zabaldu daiguzala. ESKATU DEIOGUN JAUNARI.\n4.- BORONDATEZKO laguntza eta besteen onerako euren lana eskeintzen daben andra-gizon guztien alde: euren ekintza ederrean zintzo jarraitu eta Jaunaren bedeinkapena izan dagien. ESKATU DEIOGUN JAUNARI.\n5.- Gure parrokiako Alkartearen alde: abade, gazte eta helduok ipini daiguzala gure bizitzak pobreen, behartsuen, gaixoen, azkenengoen alde. ESKATU DEIOGUN JAUNARI.\n(Alkarteko pertsona heldu batek egin leike. Saman erabilten dogun kurutze txiki bat alkarteko buruari aurkeztu eta gero, dino:)\nOTOITZA - AZALPENA: Jesu Kristoren jarraitzaileon ezaugarri baino gehiago, askok saman apaingarri lez erabilten dogun kurutzetxo hau eskeintzen deutsut: neure izenean eta alkarte osoaren izenean aurkezten deutsut; nahiz eta munduak indar handia izan, Jesu Kristori benetan jarraitzeko gogo eta erabaki lez dakartsugu. Bizitzako arazoak eta kurutzeak ez gaizala bota atzera, eta uneoro eta guztientzat maitasunez emondako bizia izan daigun.\nSenideok: Jesu Kristoren heriotzaren eta biztuerearen oroitzapena ospatu dogu. Eukaristian parte hartu eta Kristorekin bat egin dogu. Orain, mundura bialduak gara, mundua antzaldatzera, banaketa eta egoismoa nagusi diran lekuan ospatutako bizia ereitera, Jainkoarekin eta senideekin alkartuta biziteaz berba egiten deuskun Berbea indartsu bizitera. Holan izan bedi! Ebanjelioko testigantzaz beteriko aste zoriontsua!\n“Nire haragia jaten dauanak eta nire odola edaten\nGizaki guztiok daukagun guraririk bizienetarikoa BIZIA da; biziteko gogoa, osotasunean bizitekoa. Aspaldian eta leku guztietan entzuten doguzan esaldiak dira: “bizi kalitatea”, “bizi baldintzak hobetzea…”.\nDomeka honetako mezua, apartekoa da! “Ogi honetatik jaten dauanak betiko bizia izango dau” esatera ausartzen da Jesus. BERA dan OGIA eta munduari eta bere jarraitzaileei eskeintzen deutsen ogia da. Egia ete da? Edo beste barik Jesusen “handikeria” bat izango ete da?\nGaur, JESUS, BIZIAREN eta ITXAROPENAREN ITURRI lez eskeintzen jaku sinismena dogunoi; betiko biziaren hazia daukana; gure bizitza erabarritu eta animatu leikeana. Baina horretarako EBANJELIOKO BALORE sakonenetara BIHURTU behar gara: apaltasuna, urritasuna, guztiekazko alkartasuna, txikiak eta ahulak onartzea, benetako adiskidetasuna, Aita-Amagaz aurkitzearen poza; hau da, Jesusek bere bizitzan sakontasunez bizi izan ebana, Aitaren egitasmoa norberaganatuz.\nJesusek eskeintzen deuskun OGI honegaz ELIKATZEKO prest gagoz? Benetan gure gose-egarriak asetu leikezan Harengan gure konfiantza osoa ipinteko besteko jakintsuak izango ete gara?\nZORIONTSUA BIZITZAKO OGIAGAZ elikatzen dana:\n"Ogi onetatik jan dagiana, betiko bizi izango da"


Emon hori soinuori | Kultura | Berria\nHAUR ETA GAZTE LITERATURA. 'Sasi artean Elgeta'\nAzal gogorreko liburu luzanga da (28x20 cm), 48 orrialde dituena. Publikazio hau osatu baino lehen Xabiroi komiki aldizkarian atalka argitaratu zuten 2019ko ekainetik 2021eko ekainera bitarte.\nBertan aurkituko duguna biografia bat da, Jazinto Rivas Sanz Elgeta trikitilariarena, Euskal Herriko Trikitixa Elkarteak sustatuta.\nKomikia irakurtzean erraz antzematen da dokumentazio lanean oinarritutako gidoia dela, hainbat arrazoi tarteko, baina, batik bat, une eta pasarte historikoak kontakizunaren atal-pauso bihurtzen dituelako, eta, era berean, kontakizunaren pauso direlako Elgetaren bizitzako hainbat anekdota. Azken hauek egi eta sorkari proportzio aldakorrean dira, hori baita fikziora ekarritako biografia baten lehengaia. Oro har hutsarte askotxo dituen gidoia iruditu zait, irakurleak nekez bete dezakeena aldez aurretik Elgetaren berri izan gabe. Bizitza mamitsuegia orrialde hain gutxitan agertzeko.\nIlustrazio lana ere kontu handiz egina dago, gidoiari lagungarri zaizkion informazio askoren emaile da, eta Graluken koloreztatzea balio gehigarri eskertzekoa.


Elorrioko Ikastola LH 3-4: November 2013\nElorrioko Ikastola LH 3-4\nTxintxirri ikastola. Lehen Hezkuntzako bigarren zikloko ikasleen bloga.\n2013(e)ko azaroaren 30(a), larunbata\nUgaztunak, intsektuak, arrainak... Era guztietako animaliak ezagutu ditugu hitzaldietan!!!\nEgilea: Anonimoa ordua: 17:03 iruzkinik ez:\n2013(e)ko azaroaren 19(a), asteartea\nPrestatzen ari gara...din dan don!\nEgilea: agutierrez ordua: 22:36 iruzkinik ez:\n2013(e)ko azaroaren 14(a), osteguna\nEgipto, Nilo ibaiaren oparia\nGaia bukatzear gaude eta hemen daude aurkezpena prestatzen.\nEgilea: Nekane ordua: 15:59 iruzkinik ez:\nAmerikara joan nintzen\nZenbat ikasten ari garen txoko zurira ekarritako gauzekin!!!!\nEgilea: Nekane ordua: 15:46 iruzkinik ez:\n2013(e)ko azaroaren 12(a), asteartea\nAurtengo liburu erraldoiko gaia poesia izan da. Buruari eranginda lan zoragarriak egin ditugu. Orain, liburu erraldoia ikastolaz-ikastola dabil baina Durangoko azokan izango duzue berau ikusteko aukera. Bitartean, gozatu argazki hauetaz.\nEgilea: Nekane ordua: 10:42 iruzkinik ez:\nTxirularekin jo ta ke\nMusika proiektuarekin aurrera jarraitzen dugu ikastolan eta argazkietan ikusten duzuen bezalaxe, LH4ko ikasleak tinko dabiltza lanean. Ikaskide baten urtebetzea zela eta txirularekin zoriondu zuten. Aupa zuek!\nEgilea: agutierrez ordua: 18:11 iruzkinik ez:\n2013(e)ko azaroaren 2(a), larunbata\nHussein el Masry musikaria\nLH3n musikan 2. unitatearekin hasi gara: Nilo ibaia, jainkoak, krokodiloak...Oraingo honetan gorputza askatzeko aukera izango dugu baina dantzarekin hasi baino arinago musikaren lanketa egiten hasi gara. Hona hemen landuko dugun musikari egiptoarra.\nEgilea: agutierrez ordua: 18:41 iruzkinik ez:\nAgenda 21 Euskara Gaztelera musika orokorra Txanela\nUgaztunak, intsektuak, arrainak... Era guztietako ...\nAurtengo liburu erraldoiko gaia poesia izan da. Bu...


azaroa 2015 – Irunero\n2015(e)ko azaroak 27 No Responses\nIturgintza lanetan ari zirela, eraikinaren egurrezko egitura desestali zuten. Horrekin batera, bizilagunak, erakundeak eta enpresa pribatuak nahasten dituen gatazka azaleratu zuten. Etxean termitak zituztela jabetu ziren momentu horretan. Baina hariari tiraka, eztabaidaren gainerako osagaiak gelditu dira agerian. Korrokoitz kaleko 9.eko...\n2015(e)ko azaroak 25 one Response\nBigarren aldiz antolatu du Irungo Udalak Beldur Barik ikus-entzunezkoen sorkuntza lehiaketa. Maila autonomikoan sortu zen ekimena, baina herriz-herri ere egiten dute orain. Nerabeei zuzendutako lehiaketa da: 12 eta 17 urte arteko gaztetxoek parte hartu ahal iz...\n2015(e)ko azaroak 17 No Responses\nJakina da gazteek askotan informazio desberdina behar izaten dutela. Sexualitatea, bekak, ikastaroak, lana edo aisialdia izan daitezke haien kezkak. Irungo Udalak, gazteei zuzendutako zerbitzu zehatza eskaintzen du. Igazte Irungo Gazte Informazio Bulegoko kide...\n2015(e)ko azaroak 13 No Responses\n1994 urtean hasi zen Gema Urtizberea Herri Jakintza euskaltegian irakasle. Hiru hilabeterako eskaintza luzatu zioten hasieran, baina hogeita bi urte egingo ditu otsailean. Gaur egun, euskaltegiko zuzendaria da. Egoitza txikia duen arren, 165 ikasle dabiltza au...\n2015(e)ko azaroak 11 No Responses\nLandetxa-Katea auzoko Nafarroa Beherea kalean, baratze koskorra dago gaur egun. Garai batean, zaborra pilatzeko edo zakurrak paseatzeko besterik ez zuten erabiltzen lursaila. Hesi txikia du inguruan, baina aterik ez, bizilagun orori irekita baitago. Baratzea b...\n2015(e)ko azaroak 9 No Responses\nMahai teniseko maila gorenean ordezkaritza duen euskal elkarte bakarra da Leka Enea. Bat ez, bi talde ditu gainera Superdibisioan: mutilena eta neskena. Europa mailan ere lehiatu dira biak 2015/2016 denboraldiaren hasieran. Kanpoan gelditu dira jada, baina hel...\n2015(e)ko azaroak 6 No Responses\nAurrera egin aurretik, atzera begiratzeko urtea da 2015a Sport Jam azokarentzat. Duela hamar urte eman zituen lehen urratsak, 2006an egindako edizioarekin. Aurten bi azoka antolatu dituzte. Joan den maiatzean, udako eta uretako kirolei lotutakoa egin zuten. Az...


Seiurte power-pop bezala definitutako musika talde bat da. Duela 15 urte elgarrekin jotzen hasi dutela. Jokinek, kantariak, taldearen istorioa eta haien azken albumaren ateratzea kondatzen digu. Jatorria/Source : RadiokulturaMusika/Musique : Seiurte\nJokin perkusiolari profesional gaztea da. Nola musika munduan erori den eta zertan bere bizia erritmarazten duen kondatzen digu. Musika : DionysosJatorria / source : RadioKultura


GazteFilm Fest jaialdiak bere bosgarren edizioa beteko du, haur eta gazteentzako munduan egin den zinema onenaren 100 emanaldi baino gehiagoren eskutik\nTokia: Vital Fundazioa Kulturunean, Artiumen, Zabalgana Gizarte Etxean, Montehermoson, Baratza Aretoan, Saman eta Satelite tabernan\nBi asteburutan izango da, azaroaren 19tik 21era eta 26tik 28ra\nEmanaldiak Vital Fundazioa Kulturunean, Artiumen, Zabalgana Gizarte Etxean, Montehermoson, Baratza Aretoan, Saman eta Satelite tabernan egingo dira\nHainbat gai jorratuko ditu, hala nola identitatea, kidetza, adiskidetasuna, aktibismo feminista, gazteen abortua eta zoriontasunaren kontzeptua\nGazteFilm Fest, Zinhezbak eta Kalakalabek antolatutako gazte eta umeentzako zinema jaialdiak bere bosgarren edizioa beteko du, publiko gazteenarentzat egindako programazio askotariko eta bizigarriaren eskutik. Hilaren 19tik 28ra bitartean, munduko hainbat lekutan egindako 100 ekoizpen baino gehiago eskainiko ditu hitzordu horrek, hainbat gai interesgarri jorratzeko, hala nola identitatea, kidetza, adiskidetasuna, aktibismo feminista, gazteen abortua eta zoriontasunaren kontzeptua. Emanaldiak hiriko hainbat auzotara iritsiko dira: Vital Fundazioa Kulturunea, Artium, Zabalgana Gizarte Etxea, Montehermoso, Baratza Aretoa, Sama eta Satelite taberna.\nEkimenak Vital Fundazioaren, Vitoria-Gasteizko Udalaren, Arabako Foru Aldundiaren eta Eusko Jaurlaritzaren babesa du, eta aurkezpen ekitaldian Arantxa Ibañez de Opacua Vital Fundazioko zuzendariak, Ana del Val Kultura eta Kirol arloko foru diputatuak, Estibaliz Canto Hezkuntza eta Kultura arloko zinegotziak eta Helena Gonzalez eta Ricardo del Conde GazteFilm Festival-en koordinatzaileek hartu dute parte.\nGazteFilm Festek haurren parte hartzea du ekimenaren fase guztietan. Vital Fundazioaren laguntzari esker, 2021ean mundu osotik jasotako 1.700 film labur eta luzeen artean hautatutako 100 ekoizpen baino gehiago eskainiko ditu edizio honek.\nJaialdia bi asteburutan banatuko da: azaroaren 19tik 21era, haurrentzako jaialdia izango da, 3 urtetik 12 urtera bitarteko neska-mutilentzat; eta 26tik 28ra, gazteentzat, 12 urtetik gorakoentzako egina.\n6 sail ofizialek eta 3 erakusketa atalek osatzen dute jaialdia, eta publikoak, bere botoekin, GazteFilm Fest saria emango die horietako bakoitzeko film labur eta luze onenei. Erakusketa ataletan, Nazioarteko hainbat jaialditan bereziki nabarmendu diren filmak izango dira ikusgai.\nUmeentzako sail ofizialean (6 urtetik aurrera), Linda Hambäck-en 'Apstjärnan' film luzea emango da, adopzioaren gaia oso ikuspuntu harrigarritik jorratzen duena; Anne-Lise Koehler-en eta Éric Serre-n 'Bonjour Le Monde!', animaliei eta haien berezitasunei buruzko fikziozko dokumentala; Susanne Finken-en 'Zu weit Weg', adiskidetasunari buruzko film dibertigarria; eta, azkenik, Jonh Sheedy-ren ‘H is for Happiness’, neska alai eta baikor batek munduan egoteko duen era berezia kontatzen duena.\nGazteentzako atalean (12 urtetik aurrera), Katerina Gornostai-ren 'Stop-Zemlia' ikusteko aukera izango da, protagonistak helduarora egiten duen bidaia pertsonalean barneratzen dena; Fanny Liatard eta Jérémy Trouilh-en 'Gagarine', bere etxea eraispenetik defendatzeko Yuri gaztearen borroka; ‘Camila saldrá esta noche’, protagonistaren aktibismo feministaren iratzartzea jasotzen duen film argentinarra; eta Suzanne Lindon-en 'Spring Blossom', lehenengo amodioei buruzko film luzea\nSail ofizialeko film laburren programek 30 lan gehiago dituzte aurten, 4 multzotan banatuta, zein adinekoentzat diren kontuan hartuta.\nHalaber, talentu berriak deskubritzeko atal berezi bi ere izango dira: 'Umeek egindako zinema', eta aurtengo nobedadea, 'Gazteek egindako zinema' estreinatuko da, parte hartzaileek planetaren luze-zabalean zinemagintzan eman dituzten lehen urratsak ezagutzeko aukera emango duena.\nSail Ofizialaz gain, GazteFilm Festek erakusketarako hainbat film eskaintzen ditu. Urtero bezala, 3 urtetik aurrerako neska-mutilentzako 'Txiki' atalean, 'Inconfundibles' izeneko film laburren programa bat eta 'El libro de Lila' film luzea izango dira. Film hori ekoizpen kolonbiar-uruguaiarra da, eta bere mundutik kanpo harrapatutako ipuineko pertsonaia bati buruzko animaziozko film maitagarria da.\nErakusketa atal hori osatzeko umeentzako saileko hainbat film izango dira ikusgai: Clémence Madeleine-Perdrillat eta Nathaniel H'limi-ren 'La vie de Chateau', anaitasunari eta maitasunari buruzko film labur zoragarria; eta Joann Sfar-en 'Le Petite Vampire', munstro talde batekin bizi den banpiro txiki baten abenturak kontatzen dituena.\nGazteentzako sailean, Stefano Cipiani-ren 'Mio Fratello rincorre Dinosauri' italiarra ikusiko dugu, Europako Zinema Akademiako publiko gaztearen saria 2020an, eta protagonistak ez du onartzen bere anaiak Down sindromea izatea; eta Eliza Hitman zinemagilearen 'Never, Rarely, Sometimes, Always', gazteen abortuari buruzko film sendoa.\nZinema egiteko beste modu batzuk eskaintzen dituzten saio berezietan honako hauek nabarmentzen dira: Dominique Jonard-en 'Espirales hacia el futuro' film labur multzoa, animazioen bidez Mexikoko haur indigenen iruditeria erakusten duena; Zinetika bideodantza jaialdiak proposatutako 'Historias en Movimiento' film laburren aukeraketa; edo 'Periferikoak' bitxikerien gure programa zaindua.\nBestalde, beste zinemaldi batzuekin sareak sortzeko aurreko edizioetako espirituari jarraituz, aurten Zinetika Jaialdia eta Portugalgo Play Jaialdia izango dira bertan.\nGazteFilm Fest, neurri batean, haur eta gazteekin egindako tailerrei esker eraikitzen da. 'Programazio tailerrean' jaialdiaren programazioa erabakiko duten ikastetxeek hartzen dute parte, eta' Bikoizketa tailerrean' jaialdian emango diren filmak bikoizteko egiten da lan, horietako batzuen kasuan zuzeneko bikoizketa saioak ere egiten dira.\nAurten, GazteFilm Festek, gainera, 'Mugatik Korrespondentzia' izeneko tailer parte-hartzaile eta trukekoa egingo du, eta Mel Arranz artistarekin 'Gira Biran, Zine Zinetikoa' izeneko tailer irekia. Bertan, 9 eta 13 urte bitarteko haurrek film labur bat egingo dute jaialdiko egunetan.\nEmanaldietarako sarrerek 3 euroko prezioa izango dute eta www.gaztefilmfest.com webgunean eros daitezke edo jaialdiaren egoitzan emanaldi bakoitza hasi baino 30 minutu lehenago.


Igandea, 2013-05-26\tIrutxuloko Hitza\nMusika Hamabostaldiak kalitateari eustea lortu duBy Estitxu Zabala on 2013/05/24 in Kultura Donostiako 74. Musika Hamabostaldia abuztuaren 1etik 31ra izango da; ekimenaren aurkezpen ofiziala egin dute gaur goizean eta egitarauaren berri ere eman dute. Hamabostaldiak, nola ez, gogoan izango du duela 200 urte hiriak jasandako suntsiketa eta berreraikitzea bere programazioaren barnean. Orokorrean, gutxi gora-behera aurreko urteetako kalitatea eta kontzertu kopurua mantentzea lortu dute antolatzaileek. Hala, guztira, bederatzi [...]\n‘Eszena musikala genero ikuspegitik’ mahai-ingurua, bertan beheraBy Irutxuloko Hitza on 2013/05/21 in Laburrak Mahai-inguruaren ordez, ‘Emarock’ dokumentala emango dute. Bihar mahai-inguru bat zegoen programatuta Koldo Mitxelenan: Eszena musikala genero ikuspegitik. Bagera Donostiako Euskaltzaleen Elkarteak antolatutako ekitaldia da, eta gaur bertan jakinarazi du “antolakuntzatik kanpoko dauden arazo batzuk direla medio” bertan behera utzi behar izan dutela. Mahai-ingurua ez dute egingo, baina haren ordez Emarock: Iragana, Oraina eta geroa dokumentala [...]\nEuskal musika eszena genero ikuspegitik begiratuko duteBy Irutxuloko Hitza on 2013/05/20 in Laburrak Bagera Donostiako Euskaltzaleen Elkarteak antolatuta mahai inguru bat egingo dute asteazkenean, hilaren 22an. Eszena musikala genero ikuspegitik izenburupean elkartuko dira Natalia Garmendia (Humus), Zaloa Urain (Kokein) eta Leire Lopez (Kafea eta Gailetak). Bilgune Feministako Idoia Trenor ariko da moderatzaile gisa. Mahaingurua Koldo Mitxelenan izango da, 19:30ean.\nDonostian egingo dute Europar Musikari Gazteen Jaialdia 2016anBy Kattalin Miner on 2013/05/14 in Kultura 10.500 musikari bilduko ditu jaialdiak 1.000 kontzertu inguru emango dituzte. Europar Musikari Gazteen Jaialdia Donostian egingo dutela jakinarazi dute gaur. Zehazki, 2016ko maiatzean egitea aurreikusten dute. Jaialdi hau bi edo hiru urtetik behin egiten dute Europar Batasuneko herrialderen batean, eta antolatzen duenarentzat erronka handia izan ohi da. EMU, Europako Musika Eskolen Elkarteko Batzar Naguasian aho [...]\nBlues Thorpes eta AZ/DZ, DokanBy Irutxuloko Hitza on 2013/04/30 in Aisia, Laburrak Larunbatean kontzertua emango dute, 20:00etan. 15 urte agertokietatik kanpo eman ondoren, ospera eman zien ikuskizuna berreskuratzeko itzuli dira Blues Thorpes. Soul, rythm & blues eta rock & roll erritmoak haien erara; gag eta parodiekin batera. AZ/DZ taldea ere igoko da taula gainera. AC/DC talde mitikoaren abesti zerrenda errepasatuko dute modurik fidelenean. Highway to Hell, Back [...]\nHeavy metal doinuak, DokanBy Agurtzane Altuna on 2013/04/29 in Aisia, Laburrak Bihar asteartea, jai egunaren bezpera izanik, kontzertu berezia antolatu dute Doka Kafe Antzokian: SU TA GAR eta Mendeku Itxua taldeek joko dute. Eibarko SU TA GAR banda beteranoak Ametsak Pilatzen azken laneko abestiak aurkeztuko ditu. Bestetik, Usurbilgo Mendeku Itxua taldeak Piztien Pare diskoa aurkeztuko du. Biharkoa, euskarazko heavy metal doinuen gaua izango da, beraz. Kontzertuak [...]\nUrtekaria 2012\tPopularrak Ekarpenak Museoen Nazioarteko Egunean bisitari ugari eta sari berezia jaso ditu San Telmok opari gisa\nKiko Venenoren kontzertua, bertan behera\nTweetstream\tViewing item 1 to 5 (of 5 items) Aitor Manterola posted an update in the group Futbolsofatzen 4 hours, 25 minutes ago\n’Bi txapeldun zergatik ez?’ http://futbolmamia.com/bi-txapeldun-zergatik-ez/ Borussia Dortmund-Bayern Munich finalaren kronika. Txapeldun Ligako final ederra. Aitor Manterola posted an update in the group Futbolsofatzen 7 hours, 32 minutes ago\n2.mailara igotzeko kanporaketa: Levante B-Athletic B (1-2). 2.Bra igotzeko: Azuqueca-Iruña (3-0), Laudio-Ferrol (1-1). Urtzi Urkizu posted an update 7 hours, 36 minutes ago\nAitor Manterola posted an update in the group Futbolsofatzen 10 hours, 10 minutes ago\nBi nafar Poloniako Ligan nagusi: Legiak irabazi du, eta han dira Iñaki Astiz atzelaria eta Kibu Vicuña 2. entrenatzailea. Jan Urban entrenatzaile. Kopa ere irabazi dute. 2007tik daude hirurak Legian. Igor Susaeta posted an update in the group Italiako Giroa 11 hours, 2 minutes ago\nKirolaUnai Mena eta Leire Fernandez izan dira Aldakoneako aldapa igotzen azkarrenak\n400 haur bildu dira Kontxan Errugbira jokatzeko\nKulturaMuseotik museora aritu dira bertsotan\nPolitikaManifestazioa egin dute, maiatzaren 30eko grebara deitzeko\n"Bi urtean gobernu sendo bat dagoela erakutsi dugu"


Osasun kapilarra eta nutrizioa, zertan dute antza? | Consumer\nOsasun kapilarra eta nutrizioa, zertan dute antza?\nKapilarren osasuna eta elikadurarekin zerikusia dutenak epe luzerako estrategien araberakoak dira, eta ez itxurak soilik hobetzen dituzten tratamendu puntualak\nEgilea: Egilea Julio Baulto / Laura Caorsi\narabera: Asteartea, 2014ko martxoaren 18a\nIrudia: Terry Robinson\nIlearen itxura hobetzeko diseinatuta dauden produktu, artikulu eta tratamendu asko daude: eskuila eta lehorgailutik plantxara eta lakara, amoniadun tindagaiak, olioak edo kimikariak ahaztu gabe. Nutrizioan gauza bera gertatzen da. Gorputzaren itxura hobetzeko diseinatutako produktu, metodo eta tratamendu asko daude, osagarrietatik eta dieta kuasimmagikoetatik dieta kuasimmagikoetara edo pisua azkar jaisteko elikagai multzo osoak kentzen dituzten metodoak. Baina gauza bat da itxura eta beste bat, errealitatea. Ilea osasuntsua izan daiteke, baina ez dago, eta organismoak osasun-egoera ona izan dezake, eduki gabe. Artikulu honek azaltzen du garrantzitsua dela erabaki egokiak hartzea epe luzera osasuna zaintzeko, gure “nutrizio-erantzukizuna” ez eskuordetzeko eta itxura barrutik hobetzea proposatzeko.\nNork kontrolatzen du gure osasun-osasuna?\nOsasuna zaintzeko hainbat modu daude. Psikologian “kontrol-locus” esaten zaion horretan laburbiltzen da horietako bat. Locus hitzak bere sustraia latinean du eta “lekua” esan nahi du. Barne-kontroleko locus bat duten pertsonek uste dute beren osasunarekin lotutako alderdiek, neurri handiagoan edo txikiagoan, beren ekintzekin edo erabakiekin zerikusia dutela, hau da, “barnekoan”. Beren osasunari dagokionez, beren erantzukizuna baloratzen dute, eta eguneroko trebetasunak eta ezagutzak hobetzen saiatzen dira. Kanpo-kontroleko locus bat duten pertsonek, aldiz, beren osasuna kontrolatzen dute, eta honelako adierazpenak egiten dituzte:\nGaitza saihesteko modurik onena, sarritan nire medikua bisitatzea da.\nOsasun-profesionalek nire osasuna kontrolatzen dute.\nOndo sentitzen ez bazara, osasun-profesional bati galdetu behar diozu.\nGaixotasun bat sendatzen dudanean, normala da beste pertsona batzuek (medikuak, erizainak, familiak, lagunak) nire burua ondo zaindu dutelako.\nSendagile bikain bat modu erregularrean bisitatzen baduzu, ez duzu nire osasuna kaltetuko.\nZiur naiz nire osasuna halabeharrezko egoeren eraginpean dagoela.\nEsaldi horiek eskala ezagun batzuen zati dira, pertsonen osasunari buruzko sinesmenak ebaluatzeko diseinatuak. Kenneth A doktorea da sortzailea. Wallston, psikologiako irakaslea, “kontrol-locusean” autoritatetzat hartua. Sistema hau beste gai batzuei buruz hausnartzeko erabil daiteke; kasu honetan, ile-apaindegiak eta zentro dietetikoak zer leku hartzen duten. Edo, zehatzago esanda, gure osasun kapilarra eta nutrizionala egunez egun nola erabiltzen ditugun.\nDenok dakigu bi espazioak zentzuz eta zentzuz erabiltzen direla, baina nola jakin horiek erabiltzen ari garen? Zein puntutan bihurtzen gara dietaren edo edertasun-aretoen zale? Jakin badakigu zenbait praktika, denboran eutsita, osasunean eragina izan dezaketela eta nahi dugun helburuaren kontrako efektua eragin dezaketela? Galdera horiei erantzuteko, Wallston doktorearen eskaletan jartzen ditugu gure ohitura estetikoak eta dietetikoak.\nIle-apainketa eta dietetika, zer erabiltzen dugu?\nWallstonen esaldiak berraztertzen baditugu, eta ile-apaindegi bateko hizkuntzara egokitzen baditugu, honela egin ditzakegu:\nNire ilearen osasuna hobetzeko modurik onena ilea sarritan garbitzea eta edertzeko substantziak erabiltzea da.\nIle-apaintzaileek nire ilearen osasuna kontrolatzen dute.\nNire ilea ondo ateratzen denean, normalean ile-apaintzaile batek ondo zaindu izan nau.\nNire ustez, nire ilearen osasuna ustekabeko egoeren eraginpean dago.\nDietetikaren kasuan, hauek dira esaldiak:\nElikadura hobetzeko modurik onena dieta etengabe egitea eta dieta osagarriak kontsumitzea da.\nDietistek nire nutrizioa kontrolatzen dute.\nBaldin eta pisu-bajan moda-dieta egin dudalako bada.\nZiur nago nire pisua ustekabeko egoeren eraginpean dagoela.\nEsaldi horiek guztiak baliozkotzat hartzeak, modu akritikoan adierazteak, egoera desiragarri eta arriskutsuak ekar ditzake, ondoren zehazten den bezala.\nOsasun kapilarra eta dieta dietetikoak eskuordetzeko arriskuak\nDermatologiako Amerikako Akademia (AAD) ‘Zure ilearen zainketa’ post batean, hondatua dago? ‘zehaztu hausnarketa hau: “Ile ederra bilatzen dugunean, askotan hondatzen duten gauzak egiten ditugu. Kaltetutako ilea hauskorra da, eta hautsi egiten da. Hausturaren ondorioz, itxura ez-osasungarriko ilea sor dezakegu. Hondatzen jarraitzen badugu, baliteke denborarekin ahulago bihurtzea, orbanak edukitzea edo erortzea”.\nHala, AADak hainbat aholku ematen ditu gure ilea ez hondatzeko, hala nola, leungailua, orrazi beroa edo lisatzeko xafla ez erabiltzea. AADren arabera, ekintza horiek ez lukete astean behin baino gehiagotan egin behar. Finkagailuak erabiltzea ez da gomendatzen, txirikorda estutuak eta hortz estuak dituzten orraziak erabiltzea, baina baita koloreztatzea edo iraunkorra egitea ere. Hau da, normalean, ilea erasotzeko gai diren produktu kimikoak edo tresnak erabili ohi dira, nahiz eta hasieran ez nabaritu.\nAntzeko zerbait ikusten da dietetikaren eremuan. Pertsona askok behin eta berriro egiten dute “erregimen” ugari pisua galtzeko, irudi polit bat edo osasunean irabazteko, eta ez da ohartzen dieta horiek berak direla hasierako helburuak betetzea eragozten dutenak, ‘Hiru arrazoi, yo-efektutik ihes egiteko’ artikuluan azaltzen den bezala. Mota guztietako metodoak dira (arazgarriak, alkalinoak edo beste batzuk), eta ile-apaindegian bezala, askotan ondorio kaltegarrietatik salbuetsitako produktuak izaten dituzte. Hau da, antioxidatzaileak, polibitaminikoak edo “erre gabeak”, naturalak izan ala ez. Estrategia horiek epe laburrean eragin ikusgarriak izan ditzaketen arren, epe ertain edo luzera kaltegarriak dira.\nOsasun kapilarra eta elikadurarekin zerikusia duena epe luzerako estrategien mende daudenez, denboran zehar mantendu ahal izango ditugun ohiturak hartu behar ditugu, ondorio kaltegarririk ez sortzeko eta erreferentziazko erakundeek abalatzeko. Gainera, adatsaren eta dietetikaren osasuna ez dira diruditen bakarrak, lotuta daude. Jakina denez, “Adatsaren osasuna hobetzeko elikagaiak” artikuluak dioenez, alkoholismoa edo dieta miragarria dira ilea galtzeko arrazoi nagusiak.\nDieta dieta miragarri método adelgazar-eu osasuna


Jorge Oteiza - Wikipedia, entziklopedia askea.\nApostoluak Arantzazuko santutegiko fatxada nagusian, Oñati\nEraikuntza hutsa altzairuzko eskultura, Donostia\nOteiza Museoa, Altzuzan (Eguesibar), Saenz de Oiza arkitektok eraikia\nAita Donostiari oroitarria Aginako harrespilen ondoan, Lesaka\nPietate eskultura Donostiako San Bizente elizaren alboko horman\nJorge Oteiza Enbil (Orio, Gipuzkoa, 1908ko urriaren 21 – Donostia, 2003ko apirilaren 9a) euskal eskultore eta arte-teorilaria zen, Euskal Herriko hainbat pentsalari, artista eta arkitektorengan eragin handia izan zuena.\n1 Bizitza eta pentsaera\n2 Lanak eta Sariak\n[aldatu] Bizitza eta pentsaera\nOrion jaio bazen ere, ondoko Zarautzen bizi izan zen denboraldi gehiena. Madrilen medikuntza hasi zen ikasten, nahiz eta arkitektura oso begiko zuen, baina laster utzi zuen eskultura munduan murgiltzeko. Espainiako Gerra Zibila hasi zenean Ameriketan zen eta han gelditu zen bizitzen (1935-46), Bogota hiriko (Kolonbia) Zeramika Eskola Nazionalean irakasle. Garai hartan antolatu zituen lehen erakusketak Santiagon (Txile) eta Buenos Airesen (Argentina). Orduan hasi zen eskultura eta estetika inguruko teoriak hausnartzen. Lehen lanek espresionismoaren eta kubismoaren eragin garbia zuten, baina hutsaren estetikaren esperimentazioari ekin zion ondoren. 1959an amaitutzat jo zuen esperimentazio bidea, eskultura hutsera iritsita.\nEuskal pentsaera eta estetikaren ezaugarri nagusiak euskararen erroetan bilatzen saiatu zen. Quosque tandem! saiakeran euskal arimaren estetikaren interpretazioa aztertu zuen, historiaurreko artean eta antropologian erroak bilatzen zituena, berariaz asmaturiko sistema filologiko-poetikoen bidez. Lehen euskal gizakiak mundua nola ikusten zuen jakitea izan zuten helburu bere ikerketek, naturarekiko harreman eta ikuskera hori gizaki hark hizkuntzan eta artean nola zizelatu zuen jakin eta aditzera eman ahal izateko, euskal historiaurreko harrespil, zutarri eta trikuharriak ulertzeko. Huts eta harro hitzen estetika-etimologiak erabili zituen antzinako ikuskera horiek ulertzeko.\nKultur eragile eta Euskal Herriko arte-mugimenduaren gidari jokatu nahi izan zuen Oteizak. Ez Dok Amairu taldeari izena eman zion (1965) Azkuek Bizkaian jasotako herri ipuin batetik hartua eta Elorrioko Haur-Unibertsitatea sortzen saiatu zen. Hainbat talde artistikoen sortzaileetako bat izan zen: Hemen, Gaur, Orain, Danok, Baita (1966). Polemista sutsu eta kritikari zorrotz agertu zen gehienetan agintarien kultur politikaren aurrean. 1992 urtean Oteiza Fundazioa sortu zen, honen eskuz Altzuzan (Egues haranean) Oteiza Museoa eraikin zen, oriotar sortzaileak han baitzeukan bizileku eta lantegietako bat.\n[aldatu] Lanak eta Sariak\n1950-57 : Poliedro hutsa, Esferaren desokupazioa, Bi elementu arinen bateratze dinamikoa, Velazquez-i omenaldia, Malevitx-i omenaldia.\n1950 : Arantzazuko (Oñati) santutegiko fatxadako eskulturak egiteko lehiaketa irabazi zuen: "Apostoluak" taldea eta Pietatea. 1954 urtean Donostiako gotzaindegiak eskulturak zentsuratu zizkion eta bide ertzean abandonatuak egon ziren hainbat urtez. 1969 urtean amaitu ahal izan zituen.\n1951 : Milango 9. Hirurtekoan Ohorezko Diploma\n1956-59 : Aita Donostiari oroitarria eta Luis Valles arkitektoaren kaperatxoa Aginako harrespilen ondoan, Lesaka.\n1957 : Nazioarteko Eskulturako Sari Nagusia Sao Pauloko 4. Biurtekoan, Eraikuntza hutsa tartean dela. 2002 urtean, eskultura bera berregin eta tamainaz handitu zuten Donostiako Pasealeku Berrian ipintzeko, lehen marinelen omenezko ermita zegoen tokian.\n1958 : Eskultura bertan behera utzi zuen, amaiera esperimentalera iritsi baitzen.\n1960: Montevideon (Uruguai) Nazioarteko Lehiaketa irabazi zuen Roberto Puig arkitektoarekin batera.\n1970 : Madrilgo Colon Plazarako urbanizazioa egiteko lehen saria, Angel Orbe arkitektoarekin batera. Ez zen eraiki.\n1985 : Urrezko Domina Espainiako Arte Ederretan.\n1988 : Arteetako Asturiaseko Printzea Saria jaso zuen\n1992 : Nafarroako Urrezko Domina jaso zuen, bere lan guztia Nafarroako Gobernuari utzi baitzion, gero Oteiza Museoa izango zena Altzuzan (Francisco Javier Saenz de Oiza arkitekto eta lagunak marraztutako eraikina)\n1999 : Aspaldian egindako eskulturen handitze eta ezartze publikoa: Pietatea Donostiako San Bizente elizaren alboan, Malevitx-i omenaldia Terrassa (Katalunia).\n1956-57 : Xede esperimentala (Propósito experimental)\n1960 : Arte garaikidearen amaiera (El final del arte contemporáneo)\n1963 : Quousque Tandem...!, euskal arimaren interpretazio estetikoa (Quousque Tandem...!, interpretación estética del alma vasca)\n1968 : Arrautzaren estetika. Euskal pentsamoldea eta labirintua (Estética del huevo. Mentalidad vasca y laberinto)\n1973 : Giza eredua haurrarentzat herrialde bakoitzean (Un modelo de hombre para el niño en cada país)\n1983 : Gogo-jardunak tunelean: nortasun galdua bilatzen eta aurkitzen (Ejercicios espirituales en un tunel: en busca y encuentro de nuestra identidad perdida) 1965an idatzia, baina zentsuratua.\n1990 : Jainkoa bada Ipar-Mendebaldean (Existe Dios al Noroeste)\n1991 : Aldaketen legea. Plagioen liburua (La ley de los cambios. El libro de los plagios).\n(Euskara) Oteizaren biografia, lanak eta pentsamoldea Orioko Udalaren webgunean\n(Euskara) Oteiza museoaren webgunea\nKategoriak: Artista garaikideak • Eskultoreak • Euskal Herriko Aro Garaikidea • Euskal artistak • Oriotarrak • 1908ko jaiotzak • 2003ko heriotzak\nOrrialdearen azken aldaketa: 13:14, 6 Urria 2009.


Michel Thomas, izengoitiz Michel Houellebecq, idazle frantses ospetsu bat da. 2010. urteko Goncourt saria irabazi zuen, Flamarion argitaletxean 2010eko irailaren 4an argitaratu zuen La Carte et le territoire eleberriagatik.Eleberri horrek Jed Martin artistaren bizitza eta lana deskribatzen ditu.\nHouellebecq-ek ohikoa du bere eleberrietan kontzeptuez, hiriez, etab. pasarte luzeak sartzea. Hain zuzen, La Carte et le territoire eleberriaren era horretako zenbait pasartek Wikipediatik hartua dirudi.\nJakina denez, Wikipediak erabiltzen duen Creative Commons lizentziak dituen eskakizunak honako hauek dira: horko edukiak erabiltzen dituenak jatorrizkoaren egilea nor den aitortzea, eta, eskakizun berberak betez gero, lan eratorriak egin ahal izatea eta baita horien ustiapen komertziala egitea ere.\nHouellebecq-ek Wikipediatik hartuak baldin balitu pasarte batzuk eta ez balu jatorria aitortu Creative Commons lizentzia urratua izango luke. Gehiago oraindik Houellebecq-en obra osoa Creative Commons lizentziapean geratuko litzateke; orixe gertatu dela interpretatu du behintzat Florent Gallaire eduki digitaletan espezializaturiko legelariak, obra hori ikuspegi juridikotik aztertu ondoren eta erabaki du bere blogean jartzea doan jaisteko, Creative Commons lizentziapean. Baina mundu guztiak ez du berdin interpretatzen legea. Egilearen Flamarion editoreak auzitara joko duela iragarri du.\nLege-kontuetan aditua izan gabe ere, nik uste dut Gallairerenak sarerik gabeko zubijauziaren itxura duela.\nZenbateraino da onuragarria papera birziklatzea?\nIturri nagusia: The University of British Columbia\nGaldera horri erantzuten saiatu dira Kanadako Columbia Britainiarreko Unibertsitateko Basogintza Saileko Gary Bull eta John Worral doktoreak, ikerlan baten bitartez. Haiek eskainitako informazioa dakarkit hona, batez ere hondakinak eliminatzeko eztabaidetan erabili behar diren arrazoibideen adibide gisa.\nGaldera horri erantzuteko zehaztu behar da beste zerekin konparatzen dugun. Aukera bakarrak ez dira birziklatzea ala zabortegira botatzea. Horietaz gain, zabortegira eramatea metanoa eskuratuz, erraustea eta kogenerazioa dira beste aukera batzuk. Zabortegietan lorturiko metanoa energia-iturri gisa erabil daiteke, aldi berean CO2ak baino 23 bider berotegi-efektu handiagoa duen gas hori atmosferara isurtzea eragotziz. Erraustea, hau da tenperatura handian erretzea, elektrizitatea sortuz,nahiko arrunta bihurtzen ari da, lurraldea erabiltzeko lehia eta zabortegiek ingurumenean duten inpaktuaren kezka handitu ahala. Kogenerazioan papera erre…\nGoogleDocs-ek euskaraz diktatzen zaiona testu bihurtzen du\nLehenik eta behin, esan dezadan probatu dudala eta nahiko ondo funtzionatzen duela. Probatu nahi baduzu hauxe egin behar duzu:


Durangoko Azokak, euskararen onena erakusteaz gain, mugak ere azaltzen ditu - GARA\nGARA > Idatzia > Iritzia> Ikusmira\nDurangoko Azokak, euskararen onena erakusteaz gain, mugak ere azaltzen ditu\nUrtero legez, ailegatu da data. Gaur hasten da Durangoko Euskal Liburu eta Disko Azoka, euskal literaturaren eta musikagintzaren bilgunea, sortzaileentzat gune dena, argitalpen industriaren egoera ikusteko parada... eta, beste ezeren gainetik, lau egunez euskaltzaleen kezken erakustoki bihurtzen den ekimena, euskararen etorkizunaz eta erronkez hitz egiteko agertoki ezin hobea.\nGaur egun kezka hauek ez dira gutxi, inondik inora, euskararen aurkako erasoek ez baitute etenik. Areago, alor askotan gora egin dutela ere baiezta daiteke. Hor daude, besteak beste, «Egunkaria auzia», ereduen eztabaida irakaskuntzan, euskarazko komunikabideentzako diru laguntzen etetea, argitalpenen alorrera ere heldu den krisi ekonomiko orojalea... Euskal munduaren bertuteez gain, herri txiki honen mugak ere erakusten baititu Durangok. Gaur, GARAko orrialdeotan, Edorta Jimenez idazleak hauei eta beste mila konturi begirada kritikoa botatzen die.\nNolanahi ere, gaur hasiko da Azoka eta festa eguna da. Horrexegatik, liburuak eta diskoak gainbegiratu edo erosteaz gain, urtetik urtera ikusten ditugun lagunekin elkartu eta horiekin trago batzuk hartzeko aitzakia ona da Durango.


Irekia Eusko Jaurlaritza - Gobierno Vasco :: EHAA xedapena 201802525\nGaiak: LAGUNTZAK; KIROLA; KIROLARIAK; LEHIAKETAK; DEIALDIA\nHurrenkenaren zenbakia: 201802525\nGoi-mailako Kirolari buruzko uztailaren 20ko 203/2010 Dekretuaren 12. artikuluan aurreikusten da Euskal Autonomia Erkidegoan goi-mailako kirola sustatzeko bekak, sariak eta bestelako laguntza ekonomikoak ematea Basque Team Fundazioaren bitartez.\nBasque Team Fundazioa Euskal Autonomia Erkidegoko sektore publikoko fundazioa da, eta interes orokorreko honako helburu hauek ditu: goi-mailako euskal kirolaren garapena bultzatu eta sustatzea, nazioarteko goi-mailako kirol lehiaketan euskal ordezkaritza oparoa ahalbidetzeko eta euskal kirolariek aipatu lehiaketetan emaitza bikainak lortzeko.\nHorren babesean, hau\nLehenengoa.– Basque Team Fundazioak 2018. urtean Euskal Autonomia Erkidegoan goi-mailako kirola susta dadin bekak emateko den agindu honen eranskineko oinarriak onartzea.\nBigarrena.– Agindu honek administrazio-bideari amaiera ematen dio, eta, beraren aurka, interesdunek ausaz berraztertzeko errekurtsoa jar diezaiokete Kultura eta Hizkuntza Politikarako sailburuari, hilabeteko epean, agindu hau argitaratu eta biharamunetik hasita. Bestela, administrazioarekiko auzi-errekurtsoa jar daiteke Euskal Autonomia Erkidegoko Justizia Auzitegi Nagusiaren Jurisdikzioari dagokion Salan bi hilabeteko epean, agindu hau argitaratu eta biharamunetik hasita.\nHirugarrena.– Agindu honek ondoreak izango ditu Euskal Herriko Agintaritzaren Aldizkarian argitaratu eta biharamunetik hasita.\nOinarri hauen xedea da Basque Team Fundazioak Euskal Autonomia Erkidegoan 2018ko urtarrilaren 1etik 2018ko abenduaren 31ra bitartean goi-mailako kirola susta dadin bekak emateko araubidea arautzea.\n1.– «Basque Team 2018 Bekak» izen orokorraren pean goi-mailako kirolerako oinarri hauetan azaltzen diren beka edo laguntza mota desberdinak sartzen dira.\n2.– Oinarri hauetan «kirolaren» eremuari egiten zaizkion aipamen guztiak goi-mailako kirolaren eremura bideratuak daudela ulertu behar da, Euskal Autonomia Erkidegoan goi-mailako kirola arautzen duen uztailaren 20ko 203/2010 Dekretuan xedatutako baldintzetan.\n3. artikulua.– Pertsona onuradunak: eskatutako baldintzak eta egiaztatzeko modua.\nBeka hauen onuradunak izan daitezke kirolariak eta beren teknikariak, ondoren aipatzen diren kirol-baldintzak, baldintza teknikoak eta administrazio baldintzak beteta, eskatzen badituzte:\n1.– Kirolariak. «Basque Team 2018» bekaren kirolari onuradunek honako baldintza hauek bete beharko dituzte:\na) 16 urte beteak izatea.\nBaldintza hori NANaren edo, atzerritarren kasuan, egoitza-txartelaren fotokopiaren bitartez egiaztatuko da.\nKirolariak adingabeak badira, amak, aitak edo tutoreak sinatutako baimena aurkeztu beharko dute, oinarri hauetako IV. eranskinaren ereduarekin bat.\nb) Beka eskatzen den urtean eta aurreko bi ekitaldietan Euskal Autonomia Erkidegoko udalerri batean jaio izana edo euskaldunaren izaera izatea, Euskal Autonomia Erkidegorako Autonomia Estatutuak xedatutakoaren arabera.\nBaldintza hori egiaztatzeko Euskadiko Autonomia Erkidegoko udalerriren bateko errolda-ziurtagiria aurkeztu beharko da, eta bertan idatziz jasota azaldu beharko da 2018., 2017. eta 2016. urteetan administrazio-egoitza izan duela. Euskal Autonomia Erkidegoko udalerriren batean erroldatua ez badago, Erregistro Zibilak emandako jaiotza-ziurtagiria aurkeztuko da, aipatu autonomia-erkidegoan jaio zela jasotzen duena.\nc) Dagokion kirol modalitateko euskal federazioak emandako federazioaren baimena indarrean izatea.\nBaldintza hori egiaztatzeko indarreko federazioaren baimenaren fotokopia aurkeztu beharko da.\nBaldintza hori betetzeaz salbuetsita egongo dira, kirolari gisa Basque Team & Pyeongchang 2018 laguntzaren hartzaile edo onuradunak badira.\nd) Kirolean jarduteko gaitua egotea eta goi-mailako lehiaketetan kirola egitea eragozten edo ez egitea gomendatzen duen gaixotasun edo osasun arazorik ez izatea.\nBaldintza hori kirolean aritzeko gaitasunari buruzko ziurtagiri medikoaren bitartez egiaztatuko da. Ziurtagiri hori ezin izango da lau urte baino zaharragoa izan (beka eskatzen den eguna aintzat hartuta) eta mediku elkargokide batek eman beharko du.\nKirol egokituan aritzen den kirolaria bada, ziurtagiri ofizialaren fotokopia aurkeztu beharko du, desgaitasun maila eta mota adierazten dituena.\nf) Goi-mailako kirolariaren adierazpena indarrean izatea edo izapidetzen egotea eta Goi-mailako Kirolaren Ebaluazio Batzordeak aldeko proposamena adieraztea, Goi-mailako Kirolari buruzko uztailaren 20ko 203/2010 Dekretuaren 24. edo 25. artikuluetan xedatutako baldintzetan eta, gainera, dekretu horren I. eranskinean eskatzen diren merezimenduak betetzea.\nBaldintza horiek betetzen direla zuzenean Basque Team Fundazioak egiaztatuko du.\nBaldintza hori betetzetik salbuetsiak daude:\n– Basque Team & Pyeongchang 2018 edo Basque Team Partaidetza bekaren hartzaile edo onuradunak diren kirolariak.\n– Euskal Autonomia Erkidegoko udalerri batean jaio eta, gainera, egoitza izanda, egun euskaldun izaera ez duten kirolariak, administrazio-egoitza Euskal Autonomia Erkidegoko lurraldean ez baitute.\ng) 2018. urtean goi-mailako kirol jardueran eta entrenamenduan jarraitzea. Era berean, kirol jardueran jarraitzen dutela ulertuko da lan ezintasunaren egoeran edo kirol bajan daudenak, baina alta lortu edo berreskuratu ondoren, goi-mailako lehiaketetara itzultzea aurreikusi dutenak.\nBaldintza hori zinpeko erantzukizunpeko adierazpen baten bidez egiaztatuko da. Nolanahi ere, beka eskatu duenak sinatu beharko du eta 2018. urterako kirol plangintza jasoko da, oinarri hauetako VI. eranskinean ageri den ereduaren araberakoa.\nh) Diziplina edo kirol arau-hauste larri edo oso larria egiteagatik edozein lurralde eremuko administrazio agintaritzak edo kirol federazioak zigortuta edo desgaituta ez egotea. Horretarako, ebazpen betearazlea jaso duena zigortutzat joko da, zigor hori oraindik irmoa ez izan arren.\nBaldintza hori zinpeko erantzukizunpeko adierazpenaren bidez egiaztatuko da. Nolanahi ere, beka eskatzen duenak sinatu beharko du, oinarri hauetako V. eranskinean ageri den ereduaren arabera.\ni) Kirol arloko diziplina-prozedura baten ondorioz, edozein lurralde eremuko administrazio agintaritzak edo kirol federazioak zigortuta edo desgaituta ez egotea, prozedurak arau-hauste larri edo oso larriekin zerikusia badu.\nBaldintza hori zinpeko erantzukizunpeko adierazpenaren bitartez egiaztatuko da. Nolanahi ere, beka eskatu duenak sinatu beharko du, oinarri hauetako V. eranskinean ageri den ereduaren arabera.\nj) Inputatuta edo prozesatuta ez egotea, ezta kondenatua egotea ere, edozein jurisdikziotan dauden prozeduren ondorioz. Nolanahi ere, gertaerek edo gorabeherek Zigor Kodearen 286 bis 4 eta 362 quinquies artikuluetan aurreikusitako legez kanpokoekin zerikusia izan beharko dute.\nBaldintza hori zinpeko erantzukizunpeko adierazpenaren bitartez egiaztatuko da. Nolanahi ere, bekaren pertsona eskatzaileak sinatu beharko du, oinarri hauetako V. eranskinean ageri den ereduarekin bat.\nk) Zerga obligazioak eta Gizarte Segurantzari buruzkoak eguneratuak izatea.\nBaldintza horiek egiaztatzeko, bekaren eskatzaileak ziurtagiriak aurkeztu beharko ditu.\nl) Oinarri hauen I. eranskinean aipatzen diren irizpide tekniko nahiz kirol irizpideak betetzen dituen kirol emaitza izatea.\nBaldintza hori dagokion kirol federazioak egindako ziurtagiriaren bitartez egiaztatuko da. Era berean, kirol curriculuma gehituko da eta horretan nazioartean lortu diren kirol emaitzarik aipagarrienak deskribatuko dira. VI. eranskina.\nm) Diru-laguntzak edo laguntza publikoak eskuratzeko aukera galtzeko zigor administratibo edo penalik ez izatea edo horretarako desgaitzen duen legezko debekurik ez izatea, sexu diskriminazioaren ondorioz sortutakoak barne, zigorrak zehaztutako aldian zehar.\nBaldintza hori zinpeko erantzukizunpeko adierazpenaren bidez egiaztatuko da. Nolanahi ere, beka eskatu duenak sinatu beharko du, oinarri hauetako V. eranskinean ageri den ereduaren arabera.\n2.– Teknikariak. «Basque Team 2018» bekaren teknikari onuradunek honako baldintzak bete beharko dituzte:\nBaldintza hori NANaren edo, atzerritarren kasuan, bizileku-txartelaren fotokopiaren bitartez egiaztatuko da.\nBaldintza hori egiaztatzeko, Euskal Autonomia Erkidegoko udalerri bateko edo batzuetako errolda-ziurtagiriak aurkeztu beharko dira, eta bertan jaso beharko da 2018., 2017. eta 2016. urteetan administrazio-egoitza izan duela. Euskal Autonomia Erkidegoko udalerri batean erroldatua ez badago, Erregistro Zibilak emandako jaiotza-ziurtagiria aurkeztuko da, aipatu autonomía-erkidegoan jaio zela jasotzen dueña.\nd) Kirolaren eremuan honako titulazioren bat egiaztatzea:\ni.– Jarduera Fisikoaren eta Kirolaren Zientzietan lizentzia edo gradua.\nii.– Indarreko legeriaren arabera onartutako edo batzorde olinpikoak onartutako unibertsitate pribatuetako eta publikoetako Kirolaren Goi Errendimenduan Unibertsitate Masterra.\niii.– Urriaren 24ko 1363/2007 Errege Dekretuak aurreikusten duen Goi-mailako Kirol Teknikariaren Titulua; edo 1363/2007 Errege Dekretuan bertan edo hortik ateratako arau-xedapenetan zehaztutakoari jarraiki ondoren onartuak izan daitezkeen maila goreneko kirol prestakuntzak.\niii. kasuan, eskabidearen xede den kirol modalitatearen edo espezialitatearen espezifikoa izan beharko du prestakuntza horrek.\nBaldintza hori betetzetik salbuetsita daude, iii. kasuari dagokionez, arestian aipatutako titulazioak egiazta ezin ditzaketenak, estatu mailan eskabidea abiapuntutzat hartuta aurreko hiru urteetan goi-mailako ikastaro ofizialik (Goi-mailako Kirol Teknikaria edo III. mailakoa) antolatu ez diren kirol modalitateetakoak izateagatik. Dena den, betiere eskatzaileak kirol teknikariaren edo II. mailakoaren titulua (edo kirol prestakuntza baliokideak, ondoren onartzeko aukera dutenak) duela egiaztatu beharko du.\nBaldintza hori egiaztatzeko, dagokion titulazioaren fotokopia aurkeztu beharko da.\ne) Oinarri hauetako 4. artikuluko 1.a) paragrafoan aurreikusitako beka lortu duen goi-mailako kirolariaren prestakuntzaren arduradun tekniko nagusia izatea eta kirolariak prestatzailearen izaera hori onartu izana. Kirolari bakoitzak pertsona bakarra onar dezake arduradun nagusi gisa. Arduradun tekniko nagusia aldatzen bada, kirolariak idatziz jakinarazi beharko dio Basque Team Fundazioari aldaketa, eta jakinarazpena egiten denetik aurrera izango ditu ondorioak.\nBaldintza hori zinpeko erantzukizunpeko adierazpenaren bitartez egiaztatuko da. Nolanahi ere, beka eskatu duenak sinatu beharko du, ondore horretarako zehaztutako ereduarekin bat. VI. eranskina.\nf) Goi-mailako teknikariaren adierazpena indarrean izatea edo izapidetzen egotea eta Goi-mailako Kirolaren Ebaluazio Batzordeak aldeko proposamena adieraztea, Goi-mailako Kirolari buruzko uztailaren 20ko203/2010 Dekretuaren 24. edo 25. artikuluetan xedatutako baldintzetan, eta, gainera, dekretu horren I. eranskinean eskatzen diren merezimenduak betetzea.\nBasque Team Fundazioak egiaztatuko du zuzenean baldintza horiek betetzen direla.\ng) 2018. urtean kirolariaren arduradun tekniko nagusi gisa oraindik jardueran aritzea.\nBaldintza hori zinpeko adierazpen arduratsuaren bitartez egiaztatuko da. Nolanahi ere, bekaren pertsona eskatzaileak sinatu beharko du, oinarri hauetako V. eranskinean ageri den ereduarekin bat.\nk) Zerga obligazioak eta Gizarte Segurantzari buruzkoak eguneratuta izatea.\nl) Diru-laguntzak edo laguntza publikoak eskuratzeko aukera galtzeko zigor administratibo edo penalik ez izatea edo horretarako desgaitzen duen legezko debekurik ez izatea, sexu diskriminazioaren ondorioz sortutakoak barne, zigorrak zehaztutako aldian zehar.\n3.– Artikulu honetako 1. eta 2. apartatuetako bekak bateraezinak dira.\n4.– Beka hauetatik baztertuta geldituko dira, indarreko legeriaren arabera, beste baten kontura aritzen diren kirolari profesionalak izanik, erregulartasunez eta esklusiboki liga profesionaletan parte hartzen dutenak.\n4. artikulua.– Basque Team 2018 beka motak.\n«Basque Team bekak» honakoak izan daitezke:\nKirolariei zuzendutako laguntzak dira, entrenatu eta lehiatzeko beharrezkoa eta lehentasunezkoa den dedikazioa bermatzeko. Kirol merezimendua egiaztatzeko egindako probaren arabera, Basque Team Kirolariak izeneko bekak honelakoak izan daitezke:\n– Programa olinpiko eta paralinpikorako Basque Team beka.\n– Olinpikoa edo paralinpikoa ez den programarako Basque Team beka.\nb) Teknikarientzako Basque Team bekak:\nKirolariaren prestakuntzaren arduradun nagusiari zuzendutako laguntzak dira.\nc) Basque Team «Support» bekak:\nOinarri hauetako I. eranskinean eskatutako kirol emaitza betetzen ez duten eta 2017. urtean Basque Team Kirolariak eta Teknikariak bekaren onuradun izan diren kirolari eta teknikarientzako ohiz kanpoko laguntzak dira.\nd) Basque Team «Parte-hartze» bekak:\nKirolariek ezin badituzte Basque Team Kirolariak bekak edo Basque Team «Support» bekak eskuratu, 2017ko denboraldian oinarri hauen I. eranskinean aurreikusitako kirol lehiaketa jakin batzuetan parte hartu dutela egiazta dezakete. Kasu horietarako laguntzak dira hauek.\ne) «Basque Team & Pyeongchang 2018» bekak:\nNahiz eta artikulu honetako a) letran aurreikusitako laguntza ekonomikoa ez jaso, 2018ko neguko joko olinpikoetan eta paralinpikoetan parte hartzen duten pertsonentzako laguntzak dira, oinarri hauetan berariaz aurreikusitako baldintzetan euskal kirolariak badira.\n5. artikulua.– Basque Team 2018 beken edukia.\n2018. urtean zehar Basque Team Fundazioak emandako Basque Team 2018 bekak ondorengoak izango dira:\nLaguntza ekonomikoak ondorengo eduki berezituekin:\nEntrenatu eta lehiatzeko beharrezkoa eta lehentasunezkoa den dedikazioa bermatzeko laguntza da.\nOinarrizko beka bakoitzak honako ekarpen ekonomikoa du:\na) Programa olinpiko eta paralinpikorako Basque Team bekan: 11.000 euro.\nb) Olinpikoa eta paralinpikoa ez den programarako Basque Team bekan: 9.000 euro.\nKirol helburuak betetzeagatik emandako ekarpen ekonomikoa da.\nKirolari bakoitzarentzat sarien ekarpen ekonomikoaren zenbatekoa bakarrik emaitzarik onena balioetsiz zehaztuko da eta ezingo dira metatu.\nTeknikariak bere ardurapean daukan oinarri hauetako 5. artikuluko 1. eta 3. apartatuetan aurreikusitako laguntzak jasotzen dituen kirolari bakoitzeko beka bana jasoko du. Beka horren zenbatekoa honako hau izango da: oinarrizko bekaren edo support bekaren % 25 eta helburuen ondorioz kirolariari ordaindutako sarien % 25.\nTeknikari bakarrak gehienez hiru kirolariri dagokien zenbatekoa jaso dezake.\n3.– Basque Team «Support» beka:\n2017. urtean Basque Team beka baten onuradunak izan diren kirolariek urte honetan oinarri hauetako I. eranskinean eskatzen diren kirol merezimenduak edo emaitzak lortu ez badituzte, laguntza ekonomiko bat jasotzeko eskubidea izango dute. Laguntza horren zenbatekoa honako hau izango da:\na) Programa olinpiko eta paralinpikorako Basque Team bekaren hartzaileen kasuan: 5.500 euro.\nb) Olinpikoa eta paralinpikoa ez den programarako Basque Team bekaren hartzaileen kasuan: 4.500 euro.\nHalakoetan, 2018ko denboraldian oinarri hauen I. eranskinean aurreikusitako kirol emaitzaren bat lortzen bada, kirolariak dagoeneko jasotako zenbateko bereko ekarpen osagarri bat jasoko luke.\n4.– Basque Team «Parte-hartze» bekak:\nKirolariek ezin badituzte Basque Team Kirolariak bekak edo Basque Team «Support» bekak eskuratu, 2017ko denboraldian oinarri hauen I. eranskinean aurreikusitako kirol lehiaketa jakin batzuetan parte hartu dutela egiazta dezakete.\nLaguntza bakoitzaren zenbatekoa 2.000 eurokoa izango da.\n5.– «Basque Team & Pyeongchang 2018» bekak:\n2018ko neguko joko olinpikoetan edo paralinpikoetan parte hartzeagatik emandako ekarpen ekonomikoa da. Basque Team Kirolariak beka jasotzeko baldintza guztiak betetzen ez diren ustezkoetan emango da.\n«Basque Team & Pyeongchang 2018» beka bakoitzaren ekarpen ekonomikoaren zenbatekoa 6.000 eurokoa izango da.\nInteresdunek eskabideak bidali baino lehen, oinarri hauetako II. eta III. eranskinekin bat datorren eskabide-eredua osatu eta bidali beharko dute. Eskabidearen idazkiari 3. artikuluan aipatzen den dokumentazioa erantsi beharko zaio. Eskabideak pertsona interesdunek aurkeztu ahal izango dituzte Administrazio Publikoen Administrazio Prozedura Erkidearen urriaren 1eko 39/2015 Legean aurreikusitako moduak erabiliz. Eskabidearen ereduak eta beka eskatzeko erantsi behar diren dokumentuen zerrenda pertsona interesdunen eskura egongo da Basque Team Fundazioaren web-orrian honako helbide honetan: www.basqueteam.eus; edo, bestela, fundazioaren egoitzan bertan.\n1.– Eskabideak aurkezteko epea hilabetekoa izango da, oinarri hauek Euskal Herriko Agintaritzaren Aldizkarian argitaratu eta biharamunetik zenbatzen hasita.\n2.– Basque Team Fundazioak, eskabideak eta dokumentazioa jasotzen dituenean, eskatzaile bakoitzeko espediente bana irekiko du, eta oinarri hauetan xedatutako irizpideen arabera ebaluatuko da.\n3.– Eskatzaileak aurkeztutako eskabidea eta dokumentazioa aztertu ostean akatsak daudela edo dokumentazioa falta dela ikusten bada, horren berri emango zaio eskatzaileari, eta hark hamar egun balioduneko epea izango du eskabidea zuzentzeko. Epe hori igaro ostean eskatzaileak ez baldin badu eskabidea zuzendu edo eskatutako dokumentazioa aurkeztu, eskaerari uko egin diola ulertuko da.\n8. artikulua.– Bekak adjudikatzeko organo eskumendunak.\nBasque Team Fundazioaren patronatuari dagokio, aldez aurretik Kultura eta Hizkuntza Politikako sailburuak baimendua, oinarri hauetan aurreikusitako beken adjudikazioaren inguruko ebazpena ematea.\n1.– Basque Team Fundazioak oinarri hauetan aurreikusitako beka guztiak emateko erabiliko duen gehieneko zenbatekoa 759.000 eurokoa izango da; zenbateko hori honela banatuko da:\na) Honako hau izango da 5. artikuluaren 1.1 apartatuan aurreikusitako diru-laguntza guztien gehieneko zenbatekoa:\n– Programa olinpiko eta paralinpikorako Basque Team bekentzako: 534.000 euro.\n– Olinpikoa edo paralinpikoa ez den programarako Basque Team bekentzako: 36.000 euro.\nb) Honako hau izango da 5. artikuluaren 1.2 apartatuan aurreikusitako diru-laguntza guztien gehieneko zenbatekoa:\n– Programa olinpiko eta paralinpikorako Basque Team bekak jasotzen dituztenentzako: 25.000 euro.\n– Olinpikoa edo paralinpikoa ez den programarako Basque Team bekak jasotzen dituztenentzako: 4.000 euro.\nc) Honako hau izango da 5. artikuluaren 2. apartatuan aurreikusitako diru-laguntza guztien gehieneko zenbatekoa: 45.000 euro.\nd) Honako hau izango da 5. artikuluaren 3. apartatuan aurreikusitako diru-laguntza guztien gehieneko zenbatekoa:\n– Programa olinpiko eta paralinpikorako Basque Team bekak jasotzen dituztenentzako: 50.000 euro.\n– Olinpikoa edo paralinpikoa ez den programarako Basque Team bekak jasotzen dituztenentzako: 27.000 euro.\ne) 20.000 eurokoa izango da 5. artikuluaren 4. apartatuan aurreikusten diren laguntza guztiengatik jaso daitekeen gehieneko zenbatekoa.\nf) 18.000 eurokoa izango da 5. artikuluaren 5. apartatuan aurreikusitako laguntzengatik jaso daitekeen gehieneko zenbatekoa.\n2.– Artikulu honen aurreko zenbakian aurreikusten diren apartatu baterako edo batzuetarako laguntzen gehieneko zenbatekoa ez bada ematen, gainerako laguntzen hornidura gehitu daiteke pertsona onuradun bakoitzari ekarpena bermatzeko beharrezkoa izanez gero, oinarri hauetan aurreikusitakoa betez. Apartatu honetan adierazitakoaren arabera soberakinak badaude, oraindik ekarpena oso-osorik jaso ez duten pertsonen artean proportzionalki banatuko dira, oinarri hauetan aurreikusitakoaren arabera.\n3.– Aurkeztutako eskabideekin eta pertsona eskatzaileek egiaztatutako kirol merezimendu edo emaitzekin bat, oinarri hauetan aurreikusitako beketarako gehieneko guztizko zenbatekoa nahikoa ez bada, Basque Team Fundazioak xede horretarako izan dezakeen hornidura sailburuaren aginduz areagotu daiteke. Nolanahi ere, aipatu aginduan gehieneko zenbatekoa areagotzea onartuko da. Halaber, egoera horiek ematen diren modalitateetan gehieneko zenbatekoak definituko dira.\n10. artikulua.– Bekak balioztatu eta kuantifikatzeko irizpideak.\nBasque Team Fundazioak bekak emateari buruz ebazpena emango du, eta, horretarako, batetik, egiaztatutako kirol merezimenduak eta, bestetik, oinarri hauetan eskatzen diren gainerako baldintzak betetzen direla kontuan hartuko du. Merezimenduak eta baldintzak balioztatzeko, ebazpena ematen duen organoak oinarri hauetako I. eranskinean aipatzen diren balorazio-irizpideak aplikatuko ditu nahitaez.\n1.– Organo ebazleak gehienez hiru (3) hilabeteko epean bekak ematea, ez onartzea edo ezeztatzea erabakiko du. Epea oinarri hauek Euskal Herriko Agintaritzaren Aldizkarian argitaratzen direnetik hasiko da.\n2.– Hartutako erabakia, halabeharrez arrazoitua, banan-banan jakinaraziko zaie beken eskatzaileei.\n12. artikulua.– Pertsona onuradunek onartzea.\nOinarri hauetan araututako beken onuradunek emateari buruzko jakinarazpena jasotzen dutenetik hamabost (15) egunen buruan berariaz onartu beharko dute dagokien beka.\n13. artikulua.– Aldeen konpromisoak/Aldeen betebeharrak.\nFundazioak onartzen duen konpromisoa goi-mailako kirolariei laguntzea da eta horrena, berriz, goi-mailako kirolariak dituen berezko baldintzetan oinarrituta eskakizun objektiboekin pertsonalki konprometitzea.\nBeken edozein pertsona onuradunentzat Basque Team Fundazioarekin betebeharrak honakoak dira:\na) Gutxienez 2018. urtean zehar goi-mailako lehiaketako kirol jarduera garatzea. Kirolariak bere denbora eta arduraldi nagusia bere espezialitatearen barruan goi-mailako lehiaketetan parte hartzeko zereginetara bideratu beharko ditu eta 2018. urtean mailarik gorenean lehiatzeko gai izango da.\nb) Fundazioak eskatzen dion kirol jarduerari buruz informazio zehatza eskuratzea.\nc) Fundazioak eskatzen dizkion kontrol biomedikoak egitea.\nd) Kirol diziplinari eta dopinari buruzko federazioaren arauak eta joko olinpikoetan eta bekaren eskabidean jasotako gainerako lehiaketetan aplikatu behar diren arlo horien inguruko arauak zorrotz betetzea. Xede horrekin, Fundazioak adierazitako kontrol biomedikoak eta dopinaren aurkako kontrolak egitea onartuko du kirolariak, lehiaketaren barruan eta lehiaketatik kanpo. Kontrol horiek Eusko Jaurlaritzaren Jarduera Fisikoaren eta Kirolaren Zuzendaritzak edo dopinaren aurkako kontrolean eskumena duen edozein erakundek zehaztuko dituzte.\ne) Lehiaketaren baitan nahiz lehiaketatik kanpo hartutako jarrerek joko garbiaren baloreak islatzea. Ildo horretatik, indarkeriaren, arrazakeriaren, xenofobiaren eta intolerantziaren aurka administrazioaren eta kirolaren eremuan dauden arauak urratzeko jarduera oro saihestuko da.\nf) Lehiaketan parte hartu aurretik, bitartean eta ondoren, errespetuzko eta bidezko jarrera eta jokabidea izatea, gainerako kirolari, komunikabide, agintari, publiko edo ikusle, babesle eta abarrekiko. Era berean, une oro Fundazioarekiko, bere kideekiko eta langileekiko errespetuzko jarrera mantentzea eta horien irudiari edo ohoreari kalte egin diezaioken edozein adierazpen, jarduera, azalpen publiko edo pareko saihestea.\ng) Kirolarekin zerikusia duen bere ingurunearen berri ematea Fundazioari; gutxienez ondoko datu hauek eman beharko dira: kirolariaren arduradun medikoa, plangintza biomedikoa, arduradun teknikoa, kirol-plangintza, dedikazioa (denboran) eta kirolariak eskura dituen bitarteko materialak. Era berean, aurreko datuek jasaten duten aldaketa oro Fundazioari jakinarazi beharko dizkio.\nh) Lehiaketa eta ekitaldi publikoetan Fundazioak zehazten dituen jantziak, bereizgarriak, sinboloak eta markak erabiltzea, betiere lehiaketetako araudiak ahalbidetzen badu. Bereziki, Fundazioak kirolariei BAT-Basque Teamen jantziak eta bereizgarriak emango dizkie eta kirolarekin zerikusia duten lehiaketa, elkarrizketa, ekitaldi eta gainerako jarduera publikoetan erabiliko dituzte, kirolariak parte hartu behar badu eta bere irudiak oihartzun mediatikoa izan badezake. Eskakizun hau betetzea kirolariaren ardura da, Fundazioak berariaz aldi bakoitzean eskatu behar izan gabe.\ni) Fundazioak eta bere babesle, nagusi eta kolaboratzaileek dioten ekitaldi, emanaldi eta jardueretara joan eta horietan parte hartzea. Fundazioarekin lankidetzan jardutea, legez fundazioari eragiten dizkioten publizitate konpromisoak betetzeko eta Fundazioak enpresa babesleekin onartu dituen konpromisoei erantzuteko.\nKirolari bekadunek Fundazioaren sustapen eta hedapen zereginetan parte hartzeko konpromisoa onartzen dute, betiere lankidetzak lehiaketen eta entrenamenduen plangintza kaltetzen ez badu.\nBereziki, 2018. urtean zehar, jarraian jasotako konpromisoak bete beharko ditu kirolariak, betiere aldez aurretik hala eskatu bazaio:\n1) Bere kirol modalitatearekin zerikusia duten ekitaldi publiko, elkarrizketa eta emanaldi guztietan babesle bezala Basque Team merkataritza marka aipatzeko konpromisoa hartzea eta Fundazioak emandako Basque Team bereizgarria eta jantziak eramatea. Kirolariak eskakizun hori bete beharko du, Fundazioak eskatu gabe.\n2) Fundazioaren telebista iragarki bat egitea eta argazki edo grabaketa saioetan parte hartzea, babesle, kolaboratzaile ala fundazioaren aldeko prentsa iragarkiak, ikus-entzunezkoak edo irrati iragarkiak egiteko. Nolanahi ere, horiek idatzizko komunikabideetan, ikus-entzunezkoetan eta irratian ala bestelako edozein komunikabidetan erreproduzitu ahal izango dira.\n3) Fundazioaren babesleekin edo kolaboratzaileekin harreman publikoetarako hiru ekitalditan parte hartzea, Fundazioak berak antolatutakoak.\n4) Fundazioak deitutako hiru prentsaurrekotan parte hartzea.\n5) Fundazioak antolatutako harreman publikoetarako hiru ekitalditan parte hartzea.\n6) Fundazioari eta bere babesle, nagusi eta kolaboratzaileei kirolariaren irudia, ahotsa eta marka erabiltzeko baimena ematea. Halaber, Fundazioaren web orrian eta Fundazioaren katalogoetan, baita Fundazioaren eta babesle edo kolaboratzaileen baterako sormen-lanetan ere, erabili ahal izatea. Beste edozein erabilera kirolariak baimendu beharko du berariaz.\n7) Fundazioak antolatzen dituen ekitaldi guztietan Basque Team Fundazioaren arropa ofiziala janztea eta ekitaldi horietan Fundazioaren babesle ez direnen markak ez janzteko konpromisoa hartzea, hori egitea berariaz baimenduta dagoenean izan ezik. Nolanahi ere, ez dira inolaz ere erabiliko Fundazioaren babesle diren enpresa edo produktuen marka lehiakideak.\n8) Era berean, Fundazioaren beka jasotzen den bitartean, kirolariak ez du sinatuko bere irudiaren eskubideak lagatzeko kontraturik enpresa horien produktuak Fundazioaren bekaren babesleekin zuzenean lehian baldin badaude, eta Fundazioak aldez aurretik horretarako baimena ematen ez badu.\nj) Eta, oro har, Fundazioarekin lankidetzan jardutea, erakundearen helburuak edo xedeak betetzeko.\n14. artikulua.– Basque Team 2018 bekak ordaintzea.\nOinarri hauen 5. artikuluan aurreikusitako beken ordainketa oinarri hauen 12. artikuluan aurreikusitako beka onartzen denetik aurrera gauzatuko da. Ordainketa honako alderdi hauen arabera gauzatuko da:\na) 5. artikuluaren 1.1. apartatuan aurreikusitako laguntzak: zenbateko bereko ondoz ondoko hileroko ordainketak eginez.\nb) 5. artikuluaren 1.2. apartatuan aurreikusitako laguntzak: ordainketa bakarrean, kirol lorpenak edo emaitzak lortu dituela egiaztatu ostean.\nc) 5. artikuluaren 1.1. apartatuan aurreikusitako laguntzak: zenbateko bereko ondoz ondoko hileroko ordainketak eginez.\nd) 5. artikuluaren 3. apartatuan aurreikusitako laguntzak: zenbateko beraren ondoz ondoko hileroko ordainketak eginez. Kirol lorpena edo emaitza eskuratu dela egiaztatuz gero, zenbatekoa areagotuko litzateke.\ne) 5. artikuluaren 4. apartatuan aurreikusitako laguntzak: ordainketa bakarrean, kirol lorpena edo emaitza eskuratu dela egiaztatu ostean.\nf) 5. artikuluaren 4. apartatuan aurreikusitako laguntzak: ordainketa bakarrean, kirol lorpena edo emaitza eskuratu dela egiaztatu ostean.\nb), d), e) eta f) apartatuetan aurreikusitako kirol lorpenak edo emaitzak egiaztatzeko bekaren onuradunak kirol federazioak emandako ziurtagiria aurkeztu beharko du.\n15. artikulua.– Beken bateragarritasuna.\nOinarri hauetan arautzen diren bekak, sariak eta laguntzak beste laguntza batzuekin bateragarriak dira, helburu bererako edozein erakunde publikok edo pribatuk emanda ere.\nEzin izango da laguntzaren edo diru-laguntzaren ordainketa galdatu, eta aurretik zerbait ordaindu bazaie, bidezkoa izango da, batetik, jasotako zenbatekoak itzularaztea, eta, bestetik, laguntza edo diru-laguntza ordaindu zenetik aurrera sortuko ziren legezko korrituak galdatzea, baldin eta honelakorik gertatzen bada:\na) Diru-laguntza jasotzea horretarako eskatzen diren baldintzak bete gabe.\nb) Diru-laguntza emateko arrazoiaren xede zen helburua ez betetzea.\nc) Diru-laguntza ematearen ondorioz ezarritako baldintzak ez betetzea.\nd) Kontrol-jarduketak galaraztea edo horiek egiteari uko egitea.\ne) Diru-laguntzen oinarrietan aurreikusitako gainerako inguruabarretan.\n17. artikulua.– Datuen babesa eta baimenak.\nBasque Team Fundazioak datuak dagokion babes mailarekin tratatzeko konpromisoa hartzen du, Datu pertsonalak babesteari buruzko abenduaren 13ko 15/1999 Lege Organikoa eta aplikatu beharreko gainerako araudiak xedatutakoaren arabera.\nBeken onuradunei buruzko datu pertsonalak tratatzeko behar bezala inskribatuta dauden honako fitxategi hauetan sartuko dira: (i) Kirolarien Fitxategia, kirolari onuradunen datuak kudeatzeko; (ii) Profilen Fitxategia, prestakuntza profila jarraitzeko, eta, bide batez, kirolariak aholkatu eta orientatzeko.\na) Kirolaria jakinaren gainean gelditzen da eta adostasuna ematen du bere datuak Fundazioaren fitxategietan sartzeko eta horiek modu automatizatuan tratatzeko; gauza bera gertatuko da beste datu batzuekin, Fundazioak dokumentu hau oinarri hartuta aldeen artean sortzen den loturaren ondorioz lortzen baditu.\nb) Nolanahi ere, datuak ikusi, zuzendu, baliogabetu edo horien aurka egiteko eskubidea bermatuko dio Fundazioak kirolariari, indarreko legeriak xedatutako baldintzetan. Eskubide hori erabili ahal izateko, titularrak idazki bat bidali beharko du Fundazioaren egoitzara, arestian jasotako helbidera.\nc) Kirolariak, datu pertsonalen titularra den neurrian, onartzen du datu horiek Fundazioko edozein organok edo langilek erabiltzea, erakundearen berezko jardueretarako bada; halaber, Fundaziotik kanpo, hirugarren pertsonei edota erakundeei lagatzeko aukera egongo da, betiere lagapen hori dokumentu honen bitartez aldeek onartutako konpromisoak eta baldintzak edo indarreko arauak betetzeko beharrezkoa bada. Berariaz baimentzen du kirolariak datu pertsonalak Eusko Jaurlaritzako Jarduera Fisikoaren eta Kirolaren Zuzendaritzari eta bere administrazio-zerbitzu guztiei (Dopinaren Aurkako Euskal Agentzia eta Hobetze Teknikorako Zentroa barne) lagatzea, betiere lagapen horren helburuak administrazio unitateen berezko jarduerak egitearekin zerikusia badu.\nd) Kirolariak berariaz baimentzen dio Fundazioari, bere nagusi, babesle edo kolaboratzaileekin dituen kontratu edo akordioen esparruan, konpainiek, erakundeek edo enpresek beren produktu, zerbitzu edo eskaintzen inguruko merkataritza komunikazioak, informazioa, publizitatea eta abar postaz edota helbide elektronikoz bidaltzeko behar dituzten datuak emateko. Kirolariak adostasuna ematen die erakunde horiei merkataritza komunikazioak eta publizitatea edo promozioei buruzko informazioa bidaltzeko, betiere arlo horretan indarrean dagoen araudiaren xedapenak betetzen badituzte. Datuen titularrak baimen hori edozein unetan ezezta dezake, publizitate edo merkataritza komunikazioak jaso nahi ez baditu. Horretarako, Fundazioari jakinarazpena bidali beharko dio.\ne) Kirolariak berariaz baimentzen dio Fundazioko komunikazio sailari kirol jarduerarekin zerikusia duten berri eta komunikazioetan bere datu pertsonalak erabiltzea. Era berean, Fundazioko komunikazio sailak behar bezala egiaztatuko komunikabideei datu pertsonalak lagatzeko baimena ematen dio, betiere berarekin harremanetan jartzeko edo elkarrizketa, erreportajea ala antzekoa hitzartzeko zorrozki beharrezkoak direnean.\nf) Fundazioaren jarduerak, proiektuak eta programak kudeatu eta garatzen dituen Hobekuntza Teknikorako Zentroak, Eusko Jaurlaritzako Jarduera Fisikoaren eta Kirolaren Zuzendaritzari atxikitakoak, parte hartzen duela kontuan hartuta, kirolariak beharrezkoak diren baimenak ematen ditu Hobekuntza Teknikorako Zentroak kirolariaren arretaren, laguntzaren eta jarraipenaren inguruan dituen datuak eskuratu ahal ditzan Fundazioak. Fundazioak eta bere langileek datuak eskuratuko dituzte helburu bakar batekin: kirolariak dokumentu honetan aurreikusten diren konpromisoak eta eskakizunak betetzen dituela bermatu eta zaintzea.


Bi hedabideak, bat egin gabe | Bizigiro | Berria\nEUROPAKO IRRATI-TELEBISTA PUBLIKOAK (VI): LETONIA\nBi hedabideak, bat egin gabe\nLetoniako irratia eta telebista, erakunde autonomo gisa, biak arduratzen dira nazio barruko eta nazioarteko gertakarien ikuspegi osoa eta analitikoa emateaz.\nLTV1 kate jeneralistak eduki guztiak letonieraz ematen ditu. Irudian, informazio saio bateko aurkezlea. JANIS SPIGOVSKIS Tamaina handiagoan ikusi\nLaura Lizuma -\nBaltikoko herrialdeetatik, Letoniak eman zuen, lehenengoz, telebista seinalea. Gaur egun, herrialde auzoen aldean, Letoniako telebista publikoak bakarrik eusten dio irratiarekiko administrazio distantziari. Batzuk beldur dira herrialdeak finantzaturiko hedabide monopolista horrek ez ote duen lortuko botere gehiegizkoa; beste batzuek diote baliabideak alferrik galtzen ari direla, monumentu arkitektoniko biei bere hartan eutsita. Letoniako irrati-telebistaren bat egitea, oraindik ere, plan politiko hutsa da, ezin zurituzko etorkizuna duena; baina enpresa biak ez dabiltza elkarren lehian, eta ez dute batzeko asmorik ere eskaintza komertzialari aurre egitearren. Biek ala biek, adjudikatua dieten aurrekontuarekin, beren jarduteko modurik onenean dihardute, eta elkarrekin banatzen eta erabiltzen dituzte beren sei kate publikoak; nazioko lehenak dira dagozkien merkatu mediatikoetan, informazioa irensteko eta berrikusteko mekanismoei eta formei dagokienez gero eta digitalagoak eta desberdinagoak diren herritarren ekimenez eta herritarrentzat berentzat egindakoak diren horietan.\nLetoniako Telebista Publikoak bi kate kudeatzen ditu: LTV1ek programazio jeneralista dauka, oso-osorik letonieraz; LTV7k, berriz, publiko gaztearentzat dihardu, kirol saioak ematen ditu, eta, bigarren mailako katea denez, hainbat eduki errusieraz igortzen ditu. 2012az geroztik, telebistak kudeatzen du lsm.lv ataria; hau da, Letoniako bi hedabide publikoek emandako eduki analitikoa bateratzen duen plataforma.\nSei irrati publiko daude, eta irrati hedapen nazionalaren %30-40 hartzen dute: LR1 irratia letonieraz aritzen da, eta informazioa eta entretenimendu programak lantzen ditu. LR2k musika ematen du, eta kultura irratsaioak, letonieraz. LR3 musika klasikoan espezializatua dago, eta LR4k errusieraz ematen ditu edukiak; LR5 eta LR6 irratiek, berriz, gazteentzako programazioa daukate, eta Interneten ere jartzen dituzte ikus-entzunezkoen emankizunak. Horrez gainera, fonografia artxiboetan 200.000tik gora soinu erregistro ditu bilduak; hain zuzen ere, Letoniak eta letoniarrek denboraren joanean izandako ahots publikoa da benetan.\nBai telebistak eta bai irratiak Letoniako Estatuaren ekarpen zuzena darabilte finantzabide, zeina aurrekontuaren %60 baita. Ehuneko hori 20 milioi euro ingururi dagokio urtean, telebistaren (12 milioi) eta irratiaren (8 milioi) artean banatua. Gainerakoa babesleen eta publizitatearen bidez ordaintzen dute.\nAkzio publikoen titularrak, Komunikabide Elektronikoen Kontseilu Nazionalak, izendatzen ditu zuzendaritza batzorde biak —bakoitza hiru pertsonak osatua—, eta harexek dihardu kontrol erakunde gisa ere, baliabideak adjudikatzeari eta monitore bidezko ikuskatzeei dagokienez. Gero, zuzendaritza batzorde bakoitzak banatzen ditu horiek, departamentuz departamentu, telebistako 450 langileren eta irratiko 280 enplegaturen artean. Telebistari dagokionez, albistegien departamentua da baliabide baliotsuetako bat; barne kudeaketa autonomoa du, alegia, ez zuzendaritza batzordeak eta ez estatuak ez dute inolako eraginik egungo informazioa hautatzeko, lortzeko, prozesatzeko eta igortzeko orduan. Albistegietan, gaur egun, 60 pertsonak dihardute, eta prêt-à-porter edukiak eskaintzen dituzte, labetik harako ogi bihurtuak diren munduko auzietan bertatik bertara aritu eta besteengandik lortutako informazioa bilduz.\nLetoniako telebista publikoak, oro har, ekoizpen propioaren %55 betetzen du: gehienbat, albistegien, dokumentalen eta kultura saioen bidez. Telebistako zuzendaritza batzordeko presidente Ivars Beltek dioenez, kopuru eta kalitate aldetik, «izugarri» aurreratu da ekoizpen propioan: «Hiru urte hauetan, 60 marka berri sortu ditugu, lider gara goizeko programazioan, eta gure albistegiek ikuspegi ezinago analitikoa darabilte, eta ez diete ez galdera ezerosoei izkin egiten, ez esku hartze politikoei amore ematen. Atzerrian saltzen ditugu gure kultura dokumentalak, eta zuzeneko gure emisio seinalea ere gero eta harago eta gero eta maizago hedatzen ari da». Aipatzekoa da, halaber, zinema aretoetako filmei dagokienez, diru publikoari estuki lotua dagoela hein handi batean, eta telebista da ikus-entzunezkoen obra guztiaren erakusmahaia.\nOro har, taldeak bere kontura itzuli, azpidatzi eta bikoiztu ohi ditu saioak; arreta handiz zaintzen dute itzulpenen kalitatea.


Boli Kostako mendebaldea kontrolpean dutela diote Ouattararen jarraitzaileek - GARA\nBoli Kostako mendebaldea kontrolpean dutela diote Ouattararen jarraitzaileek\nDuekoue barrutia mendean hartu dutela diote Alassane Ouattararen zaleek, eta horrekin, sei puntu estrategiko kontrolpean dituztela. Nazioarteak erne segitzen du, gerra zibil bat lehertzeko arriskuaren aurrean.\nArma astunak ez erabiltzeko deiadarrek ez dute erantzunik jaso Boli Kostan, leherketa eta tiroketa hotsak agerikoak izan baitziren atzo Duekouen, mendebaldeko barruti estrategikoenean. Alassane Ouattararen aldeko Boli Kostako Indar Errepublikanoak segurtatu duenez, mendean hartu dute Liberia eta Ginearanzko giltzarritzat jotzen duten pasabidea, eta horrela, lehentasunezkoa zuten helburuetako bat lortu dute, izan ere, hortik barneratzen ziren Laurent Gbagbo jarduneko presidentearen aldeko mertzenario liberiarrak. Hala izanez gero, Ouattararen jarraitzaileak kontrolatzera iritsi diren seigarren puntu estrategikoa litzateke.\nDuekoue hiria Gbagboren mandatupean izan da 2002-2003ko gerrateaz geroztik, baita Boli Kostako hegoaldea ere. Alta, pasa den azaroko bozetan lehertutako krisi politikoaren ondorioz, herrialdearen iparraldean biltzen diren Ouattararen zaleek aurrera egin dute hego-mendebalderantz, Gbagboren aldekoei mehatxu eginez. Ouattara azaroko hauteskundeetako garaile legitimoa dela irizten diote, eta hortaz, presidente karguan ipini nahi dute. Hori pentsatzen du nazioarteak ere, baina, Gbagbok baliogabetu egin zituen iparraldeko hainbat eremutako botoak, eta estatuburu izendatu zuen bere burua beste agintaldi batez; artean ez du presidente-egoitza laga, eta zaleek gogor dihardute haren defentsan.\nGerra zibila lehertzeko arriskua dagoela jakitun da nazioartea; Ruandakoa bezalako drama baten beldur dela aitortu du Europar Batasunak. Eta auzian bitartekari lanak egitea ere ez da batere samurra; horretarako gertu azaldu zen Afrikako Batasuna herenegun, baina horri uko egin dio Ouattarak, lan horretarako hautatu duten Jose Britok Gbagborekin harreman estua duela iritzita.


Maria D. Mazzarello Mornese-n (Italiako iparraldean) 1837ko maiatzaren 9an jaio zen. Gogotsu eta oso langilea zen neska alai, soil, adeitsu eta sendoa batera zen. Bere amari etxe-zereginetan laguntzeaz gain, bere anai-arrebak (9ko zaharrena zen) zaintzera, mahastiko bere aitarekin lan egiten zuen eta denbora zuen herriko beste familia batzuei laguntzeko, bere parrokiaren katekistak izateko eta neskekin eta bere herriko gazteekin jai-taldeak egiteko. Haren gurasoez eta Domingo Pestarino jauna, bere jakintsu gidatzaile espiritualaz, lagundutako fedearen aurrean ireki zen.\n15 urterekin Mª Inmaculada-ren Alaben Elkartean inskribatu zen eta herriko nesken apostolutzaren aurrean ireki zen. 23 urterekin hartutako tifusaren gaixotasun larriak oihartzun espiritual sendoa izan zuen: hauskortasun fisikoko esperientziak, alde batetik uzte sakonagora Jainkoarengan eraman zueneko, eta bestetik bultzatu zuen neskatxei erakusteko lan-jostetxe bat, otoitza eta Jainkoarentzako maitasuna irekitzera. Maria-k, oraindik eriondoko gaixotasuneko, neska eta gazte ugariekiko ikastetxe baten ikuspena izan zuen eta esaten zion ahotsa entzun zuen: “Zure eskuetan uzten ditut”. Bera hura misioaren kargua uztea Maria Amabirgina izan zen.\nMaria Mazzarello-k Monferrato aldeko neska behartsuenen arteko bere misioa zabaldu zuen. Beste lagun batzuekin batera, jolasaldi atsegin eta pozgarriak ematen dizkieten aldi berean, eta Ebanjelioko berri ona azaltzen dieten bitartean, idaztera, jostera eta irakurtzera erakusten diete.\nDon Bosco-ren garaikidea, bere ideala zen bere hazkundeko protagonistak izateko aukera neskei ematea, kontutan hartuz, bolada haietan, gizarteak neska gazteei ez ziela heziketarako sarbidea errazten. Sakramentuetako parte-hartze biziari esker eta Don Pestarino gidari jakintsu eta argitzailearen azpian aurrerabide handiak egin zituen bizitza espiritualean. Don Bosco Mornese-rako bisitagatik, 1864ko urriaren 7an, esan zuen: " Don Bosco santu bat da eta nik sentitzen dut".\n1872ko abuztuaren 5ean, Don Bosco-k Maria Auxiliadoraren Alaben Institutua martxan jartzeko aukeratu zuen. Ama Nagusia bezala hezitzaile trebea eta bizitza espiritualeko maisutasuna erakutsi zuen. Poztasun lasaiaren karisma zuen, poza hedatuz eta emakumearen heziketan aritzeko ahaleginean beste gazte batzuk nahasiz.\nInstitutua Iraultza Industrialaria hutsean neska beharrei erantzuteko jaiotzen zen. Don Bosco-k nahi izan zuen Institutua “Maria Auxiliadora-rentzako esker oneko monumentu biziduna” izatea eta bere bizitzaren amaieran esan ahal izan zuen: “Hark dena egin du”. Institutua bizkor garatu zen. Bere heriotzara balio ebanjelikoko blai-blai egindako heziketa-tradizioa utzi zien bere Alabei: Jainkoaren bilaketa argitutako katekesiaren eta maitasun suharraren, lanean, leialtasunean eta apaltasunean erantzukizunaren, bizitza-laztasunaren eta emate pozgarriaren bidez hartako ezagututa.\nNizza Monferrato-n hil zen 1881eko maiatzaren 14an. 1938ko azaroaren 20an beatifikatu zen eta 1951ko ekainaren 24an kanonizatu zen. Bere gorpuzkiak Turingo Maria Auxiliadoraren Basilikan beneratzen dira.\nBere jaia maiatzaren 13an ospatzen da.


Kirol zentroak eta hitzartutako gimnasioak - Arabako Campuseko\nArabako Campuseko EHUkirola\nITUNPEKO ZENTROAK ETA GIMNASIOAK\nUPV/EHUko UNIBERTSITATE KOMUNITATEARI (Ikasleak, IIP, AZP) DAGOZKION PROGRAMA. EZINBESTEKOA DA UPV/EHUko WEB GUNEAN AURREIZENAEMATEA\nKasu kontrakoan ez da ikasleei ECTS hautazko krediturik tramitatuko.\nONURAK ETA TARIFA MURRIZUTA UPV/EHUko unibertsitate komunitatearentzako (ikusi itunpeko zentru eta gimnasioen eskaintzarekin programaren dokumentoa).\nECTS Hautazko kredituak\nIkaslegoak kirol praktikagatik ECTS hautazko kredituak lortu nahi badu ARABAKO itunpeko zentro eta gimnasioetan izena emateko ikasleek LAU urrats hauek eman behar ditu:\n1. URRATSA. - Izena ematea internet bidez, zein kirol-zentrotara joango den adierazita. Horretarako, bete ezazu orri honetako "jardueretan izen emateak" botoia sakatuz aurkituko duzun inprimakia.\nInskripzio hori urtero berritu beharko da, EHUkirola Araban jasota gera dadin.\n2. URRATSA. - Internet bidez egindako inskripzio agiria deskargatu edo inprimatu behar du.\nInprimakia ikasleak izena eman duen kirol zentroan aurkeztu beharko du.\n3. URRATSA. - Kirol jarduera amaitzean, ikasleek ziurtagiri bat eskatu beharko diote kirol zentroko arduradunari. Ziurtagiri horretan datu hauek jarri behar dira: Izen-abizenak, NANa, joaten hasi zen lehen eguna eta ikastaroa edo jarduera amaitu zeneko data.\nKredituak homologatzeko astean gehienez 2 eguneko eta egunean ordu bateko asistentzia egin behar da. Asistentzia aipatutakotik gorakoa bada, ez da kontuan hartuko kredituak kalkulatzeko.\nIkasturte bakoitzean gehienez ere 3 ECTS kreditu emango dira.\n4. URRATSA. - Ziurtagiri hau Arabako Campuseko EHUKirolan entregatzea 2022ko maiatzetik aurrera, eta betiere 2022ko irailaren 30a baino lehen. Ondoren, ziurtagiri ofiziala emango zaio, azken buruan bere Fakultateko edo Unibertsitate Eskolako idazkaritzan ematen duena.\nUDAL KIROL ZENTROAK\nGasteizko Udalak eta Universidad del País Vasco / Euskal Herriko Unibertsitateak sinatutako hitzarmenak jasotzen duenez, ECTS hautazko kreditu gisa homologatuko dira, arautegiaren arabera, udalaren ikastaroak eta kirol jarduerak. Ekintza honek ez du aurreko denboraldietan eragingo.\nUdalaren kirol jarduera egitaraua 2021-2022\nJarduera amaituta eta, hilaren 30a baino lehen, ikasleak Arabako Campuseko Errektoreordetzara joango dira egindako jardueraren matrikularen inprimakiarekin. Kreditu kopurua izandako asistentziaren araberakoa izango da. Jarduera bakoitzeko instruktoreak kontrolatuko du asistentzia.\n(Beste leiho bat zabalduko du)Itunpeko kirol Zentroen eta Gimnasioen eskaintzarekin programa (pdf ,38,04 Kb)\n(Beste leiho bat zabalduko du)Flujograma informatiboa (pdf ,154,17 Kb)\n(Beste leiho bat zabalduko du)Ikaslegoarentzako prozedura (pdf ,183,43 Kb)\nInprimatu info_centros deportivos y gimnasios concertados


Kontxo, kontxo! • ZUZEU\nEz naiz ekitaldian izan —ez nekien egitekoa zutenik ere—, eta harrituta geratu naiz Euskaldunon Egunkarian, barkatu, Berrian, titular hau ikusi dudanean: Euskarazko kulturaren “prestigio demokratikoa berreskuratzea” proposatu du PSEk. Ea ba, ea ba. (Irakurritako informazio apur honetan bakarrik oinarriturik —bihar jakingo da gehiago, antza—, hanka sartuko dut seguru-seguru kronika azkarregi honetan. Beti lez. Baina hau blog pertsonal bat da, eta hemen ezin bada hankarik sartu, esango didazu zein demontre den horretarako toki egokia.)\nEderki dago gaurkoa bezalako gauzak hauteskunde bezperan egitea, erran nahi baita, inportantea behar duela izan euskararen kontu honek, boto ekarlea, nolabait. Poztekoa, ezbairik gabe. Horrelako gauzak behar ditu euskarak, positiboak: ikasi eta erabili euskara eta surf taula bat emanen dizugu, edota, gehiago ligatuko duzu horrela moduko sloganak dituztenak. Poztekoa da sozialisten artera ere hedatu izana Etxezarreta eta enparau euskaldun euskaltzaleen prediku zintzoa. Irekita dauka López Lehendakarigaiak euskaltegirako bidea. Beretarrek ere ulertuko dute halako jarrera aurrerakoi eta demokratikoa, batere ez-sospetxosoa gaurtik aurrera.\nAlabaina, titular berak harritu nau ni: noiz arraio galdu du, ba, euskarazko kulturak prestigio demokratikoa? Zer arraio da hori? Gure hizkuntzan eraikitako kulturak sekula halakorik izan duenik ez dut egundo entzun. Areago, munduko beste hizkuntzetan eraikitako kulturei ere ez dio nire begien aurrean sekula santan halako konturik inork egotzi. Frantsesezko kulturak prestigio demokratikoa ote dauka? Eta gaztelaniazkoak? Eta ingeles, txinatar edo portugalerazkoak?\nBide horretatik tiratuta, noiz arraio galdu genuen sekula eduki gabekoa? Nola daiteke hori? Ez ote dira ari euskaldun(euskaltzale)=terrorista dikotomia publizitatu hori apurtu nahian? Hala bada, nork sortutakoa da perbertsio hori? Noren buruetan egiten du hizkuntza batek inor terrorista? Ez, behintzat, erabiltzaileenetan. Izan euskaldun ala izan turkiar. Beste baten-baten problema da hori sortu izana, eta ez euskaldunona. Izatekotan.\nAreago, -zko atzizki hori, ez dakit nik atera ote zaien oso xuxena, kultura ez baita sekula hizkuntzaZKOA, mahai bat izan daitekeen bezala egurreZKOA. Ez ginen ba ados geratu batxillerrean kultura gauza desberdin askoren konjuntzioa zela? Ala mutuek ez dezakete ukan kulturarik?\nAspaldi utzita gabiltza kazetari lanak, baina PSE-EE Donostiako egoitzan izan garen ehun eta hamahiru alditan eskatu dugu prentsako txostena eman diezagutela euskaraz ere. Euskaraz dihardugun kazetarioi lana errazte aldera. Mutur harridurazkoetatik, irri faltsuetarainokoak ikusi ditugu horrelakoetan, baina egundo ez zaigu egokitu euskarazkorik dossierretako gaztelaniazkoen artean. Pentsatzekoa da hemendik aurrera, hitz potoloegien beharrik gabe, erraza dutela nondik abiatu pausoa. Hobe bai balitz horrela. Bitartean: Santo Tomasena.\nZer duzu buruan “Kontxo, kontxo!”-ri buruz\nIñigo 2008-10-02 23:24\nBitxia benetan PSErena. Hauteskundeak irabazi ahal izateko euskaltzaleen trajea (bere eran) jantzi nahi dute, baina traje hori beraien neurrikoa ez dela agerian dago, nire ustez behintzat. Duela hilabete gutxi sozialisten web orria ez zegoen euskaraz, mesfidatia naizela esango dit norbaitek, baina justu orain euskaraz ikustea (ez dute lehenago denborarik izan euskaratzeko?) arraroa iruditzen zait. Ez hitz egiteko hizkuntz ereduen legearen erreformaz.


Otsailak 16: Doris Troy | eleizaldemusika\nOtsailak 16: Doris Troy\nDoris Troy, R&B eta Soul generoko abeslaria, 1937ko Urtarrillaren 6an jaio zen Bronx-en, New York, eta gaur 8 urte hil zen 67 urterekin.\nThe Sweet Inspirations taldeko kidea zen.\nBere ibilbide musikala, Antlantic-en hasi zen “Just one look” (1963) albumarekin.\nUrte batzuk beranduago, 1970. urtean, beste album bat atera zuen, izenburutzat bere izena jarriz.\nBi urte omdoren, hau da, 1972. urtean bere hirugarren albuma kaleratu zuen “Rainbow testament” izenarekin. Eta beste bi urte geroago, 1974. urtean, bere laugarren eta azken albuma kaleratu zuen, eta hau “Stretching out” izenarekin ezagutzen da.\n80. hamarkadaren amaieran Mama I Want to Sing musikala egin zuen, bere bizitzan oinarritua, eta hau 1998. urterarte izan zen ospetsua.\nMama I Want to Sing proiektua bukatu zenean Las Vegasera itzuli zen, eta bertan 2004. urtean hil zen, efisema baten ondorioz.\nPosted by biotzf on 2012/02/16 in Efemeride musikalak, SARRERAK.